навбатдан ташқари сессияси бўлиб ўтди, деб хабар бермоқда ЎзА.Вилоят ҳокими Шуҳратбек Абдураҳмонов иштирокида бўлиб ўтган сессия ишида ташкилий ... ишида ташкилий масала кўриб чиқилди. Айни пайтга қадар Андижон шаҳар ҳокими вазифасини бажарувчи сифатида ишлаб келаётган Баҳромжон Носирбоевич ...\nзумда «интернет юлдузи»га айланган Миришкор тумани ҳокими Равшан Комилов қандай каромат кўрсатганидан бохабарсиз. Тўрт бош жўхори «ўғирлиги» сабаб ўзидан ёши анча катта бўлган отахонни набиралари ... воқеликка ойдинлик киритди гўё. «Дарё» сайти мухбири билан суҳбатда ҳоким «ўғрилик» ҳолати акс этган видеони ўзи тасвирга олгани, видеотасвир ...\nсодир бўлганлиги, ушбу видеоёзув кадр ортидаги шахс Миришкор тумани ҳокими эканлиги аниқланган. Бош прокуратура матбуот хизмати раҳбари Ҳаёт ...\nтумани ҳокими Равшан Комилов — замонамиз қаҳрамони. Унинг юртимиз олдидаги «хизмати» беқиёски, ҳатто тўрт дона маккажўхорини ҳам бюджетга тушишига ғамхўрлик ... Бу иллатнинг касофати ҳақида ҳозир лекция ўқиш шарт эмас. Хўш, ҳоким Равшан Комилов зимдан олиб қараганда нотўғри иш қилмадику, нега авом ...\nмаккажўхорини олиб кетмоқчи бўлган фуқарони қаттиқ изза қилаётган ҳоким видеоси тарқалди. Маълумотларга кўра, фуқарони қаттиқ тергаётган ... қаттиқ тергаётган овоз эгаси Қашқадарё вилояти, Миришкор тумани ҳокими Равшан Комиловга тегишли. «Невараларингни ҳам ўғирликка ўргатяпсанми? ...\nбаҳс-мунозараларга сабаб бўлган ушбу хабарни Наманган вилояти ҳокими, сенатор Хайрулло Бозоров ҳам ўқиган ва у бу ҳолат юзасидан эртасигаёқ ... ёшлар иттифоқи Наманган вилояти кенгаши матбуот хизмати. Вилоят ҳокими бугун — 7 октябрь, душанба куни умумий қиймати 11 миллион сўм миқдоридаги ...\nкун аввал — 1 октябрь куни эълон қилинган «Иби, ҳоким бува, бу нимаси?» мақоласида Қува туман ҳокимининг ажабтовур хатти-ҳаракатлари баён қилинган эди. Яъники, ҳокимлик тумандаги «Кўҳинур» ... хизматидан тезкор жавоб келгани хурсанд қилди, рости. Ундаги туман ҳокими томонидан том маънода лаққиллатилган тадбиркорнинг ҳуқуқлари тиклангани ...\nкенгашининг навбатдан ташқари сессияси бўлиб ўтгани ва унда шаҳар ҳокими ва сектор раҳбарлари ишдан олингани хабар қилинганди.Сирдарё вилояти ... ва сектор раҳбарлари ишдан олингани хабар қилинганди.Сирдарё вилояти ҳокимлиги ахборот хизматининг «Xabar.uz»га маълум қилишича, йиғилишда янги ...\nШирин шаҳри ҳокими ва сектор раҳбарлари ишдан олинди\nташқари сессияси бўлиб ўтди. Бу ҳақда «Xabar.uz»га Сирдарё вилояти ҳокимлиги ахборот хизмати хабар берди.Сессияда вилоят ҳокими Ғофуржон Мирзаев, ... шўъба мудири Абдулла Турсунов ва бошқалар иштирок этишди.Вилоят ҳокими Ғофуржон Мирзаев. Фото: «Xabar.uz»Вилоят ҳокими Ғофуржон Мирзаев ...\nҳокимлик ўз қарорини бекор қилишни сўраб... судга мурожаат этди! Бунақаси бўлган эмас. Тўғри, судларда ҳокимларнинг озмунча қарорлари бекор бўлаётгани ... қарорлари бекор бўлаётгани йўқ. Илло, уларнинг бирортасида ташаббус ҳокимликнинг ўзидан чиқмайди, десак, ишонаверинг! Нима бўлганди ўзи? «Advokatnews.uz» ...\nкеча ижтимоий тармоқ ва ОАВларда Фарғона ҳокими Шуҳрат Ғаниевнинг ишчи йиғилишда айтган гаплари аудиоси тарқалиши юзасидан вилоят ҳокимлиги ахборот хизмати баёнот берди. Унда гўёки ... айрим ноқонуний хатти-ҳаракатларга бефарқ қараб туролмаслиги», ҳокимнинг айтган гаплари «миллий маданият ва маънавиятимизга номуносиб ...\nерларга мева-сабзавот экиш тарғиботи ўтказилди. Бу масалага ҳаттоки ҳокимликлар томонидан махсус ишчи гуруҳ тузилиб ҳар бир хонадонга кириб ... (ўзлари учун етишитириб, ортганини пойтахт томон жўнатади). ҳокимликлар томонидан тузилган ишчи гуруҳлар хонадонларга кириб, экиб қўйилган ...\nКенгаши депутати Сайфутдинов Анвар Назарович Яккасарой туманига ҳоким этиб тайинланди. Бу ҳақда Тошкент шаҳар ҳокимлиги матбуот хизмати ...\nтуманига ҳоким этиб тайинланди. Бу ҳақда Тошкент шаҳар ҳокимлиги матбуот хизмати хабар берди. Бугунга қадар Бахтиёр Шамуратов Яккасарой тумани ҳокими ... Унга қадар давлат солиқ қўмитаси, Тошкент шаҳар ва Сергели туман ҳокимликларида, Тошкент шаҳар Туризмни ривожлантириш департаментида раҳбарлик ...\nмамлакатнинг барча 30 вилоятини ушбу васваса чулғаб олиши мумкин. ҳокимларнинг истеъфосини мамлакат ички ишлар вазири Анастасия Шяка «Twitter»да ... «Улар фуқароларга берган ваъдаларини бажара олишмаган». Руандада ҳокимлар ёппасига ишдан кетиши биринчи марта кузатилаётгани йўқ. Масалан, ...\nўқув йили бошланиши билан мактабларда ҳокимлар дарс ўта бошлагани ҳақида хабар берилганди. Сирдарё вилояти ҳокими Ғофуржон Мирзаев ҳам бу ташаббусга қўшилди. Вилоят ҳокимлиги ахборот ... қабул қилди. Ижод мактабининг очилиш маросимида Сирдарё вилояти ҳокими Ғофуржон Мирзаев иштирок этди. Сўнгра вилоят ҳокими Сардоба туманидаги ...\nраислигида ўтказилган видеоселекторда вилоят, туман ва шаҳар ҳокимлари ҳамда бошқа раҳбарлар мактабларга бориб, дарс бериш тартибини ... топширилганди. Сўнгги вақтларда танқидлар остида қолган икки вилоят ҳокими ушбу ташаббусни бошлаб беришгани ҳақида хабарлар тарқалди. Фото: ...\nФуқароларни норози қилган ҳокимлар жазоланади — Қозоғистон\nпалаталари қўшма йиғилишида ўз халқига мурожаат йўллади. Маҳаллий ҳокимликлар ишини аҳоли баҳолаб бориши керак — президент ана шу лойиҳани ... жамлаш керак бўлган қатор вазифаларга эътиборни қаратди — маҳаллий ҳокимият органлари фаолияти самарадорлигини ошириш шулардан бири. «Одамлар ...\nҚорақалпоғистон Республикаси Вазирлар Кенгаши раиси, ҳокимларнинг аукцион ғолиби номига ер участкасини ажратиш бўйича қарор ...\nшаҳрининг собиқ ҳокими Дилмурод Раҳматуллаев ижтимоий тармоқда тарқалган маълумотлар юзасидан видеомурожаат қилди. «Бугунги кунда ижтимоий тармоқларда мен билан ... етказиш, деб ўйлайман. Буни қоралайман, лаънатлайман», – дейди собиқ ҳоким «Telegram» орқали эълон қилинган видеочиқишида. Ўз мурожаатда ...


Йилнинг энг машҳур иборалари\nТренд бўлган Острогорский: йилнинг энг машҳур ибораларини ёдга оламиз\n14:12 31.12.2017 (Янгиланган 15:00 31.12.2017)\n2017 йил номдор сиёсатчилар ва таниқли бизнесменлар томонидан айтилган "тренд" даражасига кўтарилган ибораларга бой бўлди. Йил давомида жаранг топган энг ёрқин ибораларни эътиборингизга ҳавола қиламиз\nТОШКЕНТ, 31 дек — Sputnik. Sputnik таҳририяти 2017 йил давомида жамоатчилик томонидан муҳокама қилинган энг машҳур ибораларни эътиборингизга ҳавола қилмоқда.\nУшбу иборалар орасида тугаб бораётган йилда рўй берган энг шов-шувли ҳодисаларни ўзида тўлиқ акс эттирганлари ҳам бор.\n"Туф сенга, Алексей Навальный"\nЭҳ, Пушкин, Пушкин!\nЭслатиб ўтамиз, россиялик мухолифатчи Алексей Навальный келиб чиқиши ўзбекистонлик бўлган миллиардер Усмоновни Россия бош вазири Медведевга пора беришда, давлат мулкини ўғирлашда, шахтерларга кам ойлик тўлашда ва Ўзбекистонда "зўрлаб номусига тегиш" жинояти содир этаганликда айблаган эди.\nУсмонов ўз шаъни ва қадр-қимматини ҳимоя қилиш мақсадида Алексей Навальнийга видео мурожаат йўллаб, юқоридаги айбловларнинг ҳар бирини аниқ фактлар билан инкор этиб, "Туф сенга, Навальный" деган ва мухолифатчи устидан Люблино судига даъво аризасини берган эди.\nПутин: хакерлик ҳужумларига алоқамиз йўқ\nАмерика ОАВлари томонидан йил давомида энг кўп ёритилган мавзулар — бу Трампнинг президент бўлишига ёрдам берган "Россия аралашуви" атрофидаги ҳангомалар бўлди.\nОбама сайловларга "аралашгани учун" Россиядан ўч олишга сўз берди\nАмерика махсус хизматлари россиялик хакерлар АҚШ Демократик партияси миллий қўмитаси серверини бузишгани ҳақида баёнот бериб, бундан "Россия аралашуви" ҳақида хулосага келган эдилар. Россия президенти Владимир Путин бир неча маротаба Россия АҚШдаги сайловларга аралашмагани ҳақида расман маълум қилди.\n"Биз ҳеч қандай хакерлик ҳужумлари билан шуғулланмаганмиз. Ҳар қандай давлат, ҳаттоки Россия сингари давлат ҳам сайлов кампанияси фаолияти ва унинг натижаларига жиддий таъсир кўрсатиши мумкинлигини тасаввур қилиш қийин", — деган эди Путин.\nВладимир Путин Россиянинг Қўшма Штатлардаги сайловларга аралашувини ёлғон деб баҳолаган ҳамда демократлар "Россиядан бўлаётган таҳдидларни" кўпиртириб оммага ҳавола қилиш ўрнига, сайловчилардан узр сўраши кераклигини қайд этиб ўтганди.\n"Ақлдан озган чол"\nКим Чен Ин ўз қўшинларига "ёв умуртқасини синдиришга" тайёр туришни буюрди\nКХДР Давлат кенгаши Раиси Ким Чен Ин АҚШ президенти Дональд Трампни "ақлдан озган америкалик чол" деб атади ва уни "олов билан бўйсундириши"ни маълум қилди.\nШунингдек, Ким Чен Ин "Шимолий Кореяни тўлиқ йўқ қилиши" ҳақидаги телбанамо сўзлари учун "жавоб бериш"га мажбур қилишга ваъда берди.\nБунга қадар Дональд Трамп ўзининг БМТда сўзлаган нутқида модомики, КХДР АҚШ ва унинг иттифоқдошлари учун хавф туғдирадиган бўлса, Вашингтоннинг "Шимолий Кореяни тўлиқ йўқ қилишдан ўзга чораси қолмаслиги"ни маълум қилган эди.\nТренд бўлган Острогорский\nЎзбекистон президенти Шавкат Мирзиёев Молия вазирлигида фаолият юритган, ўзбек миллатини севмаганлиги туфайли ишдан ҳайдалган "ноинсоф Острогорский" ҳақида ўз мурожаатномасида тилга олгач, 22 декабр куни "Острогорский" фамилияси интернетда энг кўп изланган фамилия бўлди.\nПрезидентнинг ўз нутқи давомида айтган "Острогорский-Мастрогорский-Састрагорский-Гастрогорский" жумласи эса халқ орасида шу кунларда қайта-қайта такрорланаётган энг машҳур иборага айланмоқда.\nШавкат Мирзиёевнинг Францияга ташрифи\nИнтернетда Ўзбекистон милиция ходимларининг янги формаси муҳокама қилинмоқда


Бокс бўйича жаҳон чемпионати «Sport» телеканали орқали тўғридан-тўғри намойиш этилади\n16:48 / 12.10.2015\nҚатар пойтахти Доҳа шаҳрида давом этаётган Бокс бўйича жаҳон чемпионати бугунги ярим финал учрашувлари «Sport» телеканали орқали тўғридан-тўғри намойиш этилади.\nБокс бўйича бугунги учрашувлар Тошкент вақти билан 21:00да бошланиши режалаштирилган.\nЭслатиб ўтамиз, бугун Ўзбекистон терма жамоасининг уч нафар боксчиси – Элнур Абдураимов, Элшод Расулов ва Баҳодир Жалолов финал йўлланмаси учун жангга чиқишади. Шундан икки вазн тоифасида (Расулов, Жалолов) олимпиада йўлланмаси учун ҳам кураш боради.\nКеча бўлиб ўтган ярим финал жангларида аввал хабар бериб ўтганимиздек, уч нафар ўзбекистонлик боксчилар – Муроджон Аҳмадалиев, Фазлиддин Ғоибназаров ва Бектемир Меликўзиевлар финал йўлланмасини қўлга киритишганди.


Озарбайжон президенти Ўзбекистонга келди\n18 октябр 2021, Тошкент вақти: 14:42\nИслом Каримов 2008 йилнинг сентябрида Бокуга борган эди.\nОзарбaйжон Президенти Илҳом Алиев расмий ташриф билан Тошкентга келди. 27 сентябр куни Тошкент аэропортида Илҳом Алиевни Ўзбекистон Бош вазири Шавкат Мирзиëев кутиб олди. Душанба куни олий меҳмонни Ўзбекистон Президенти Ислом Каримов ўз қароргоҳида қабул қилди.\nУчрашувдан кейинги матбуот анжуманида Озарбайжон президенти сафар натижаларидан мамнунлигини билдирди, дея маълум қилди исми ошкор қилинмаслигини истамаган матбуот анжумани иштирокчиси.\n- Қисқача брифинг бўлди. Олтитами, еттитами ҳар хил межправителственной ҳужжатлар имзоланди. Қўшма баëнот имзо қилинди. Қўшма баëнот ўзларининг сайтларида чиқиб қолса керак. Олтитами, еттита ҳар хил ҳужжатлар имзоланди. Ташқи ишлар вазирлиги, кейин иқтисодий ҳамкорлик бўйича, телевидениелар ўртасида.\nОзодлик: Қорабоғ масаласи, Қирғизистон масаласи кўрилдими?\n- Бизга фақат брифингда айтилди. Энди Ўзбекистон томонининг олдинги позицияси борку. Ўша позициямизда ўзгармай турамиз деди. Алиев миннатдорчилик билдирди Ўзбекистоннинг мустаҳкам позицияси учун. Шунга ўхшаган гаплар, дейди матбуот анжуманида иштирок этган журналист.\nСуҳбатдошга кўра, ташриф арафасида икки давлат Ташқи ишлар вазирларининг сиëсий маслаҳатлашувлари ва ҳукуматлараро савдо комиссиясининг тўққизинчи йиғилиши бўлиб ўтган.\n“Жаҳон” ахборот агентлиги тарқатган ахборотномада Ўзбекистон Республикасинг Тоғли Қорабоғ муаммосига ëндашуви қатъий ва ўзгармасдир дейилади.\nЎзбекистон Тоғли Қорабоғни Озарбайжон Республикасининг бир қисми, деб ҳисоблайди.\nАйни сиëсий қараш икки мамлакат ўртасидаги муносабатлар пойдеворини мустаҳкам қилган, дейди озарбайжонлик сиëсатшунос Расим Мусабей.\n- Қорабоғ масаласида Ўзбекистон принципиал қаътий муносабатда туради. Эсга солишни истар эдим, БМТда Озарбайжоннинг ишғол қилинган ҳудудлари масаласи кўрилганида, Ўзбекистон Озарбайжонни қўллаб-қувватлади, Арманистонни эмас, дейди озарбайжонлик сиëсатшунос Расим Мусабей.\nСиëсий жабҳадан фарқли ўлароқ, Озарбайжон билан Ўзбекистон ўртасидаги савдо алоқалари анчайин суст, дейиш мумкин. Масалан, 2009 йилда икки давлат орасидаги товар айирбошлаш 46 миллион доллардан сал кўпроқни ташкил қилган. Бунинг боисини озарбайжонлик сиëсатшунос Расим Мусабей тушунтиришга ҳаракат қилди.\n- Тўғри бу жуда оз. Аммо Ўзбекистоннинг ҳам, Озарбайжоннинг ҳам четга иҳрож қиладиган моллари газ, нефт ва пахта эканини ҳисобга олсак, масала аëн бўлади. Аммо мол айирбошлашни кўпайтирсак бўлади. Масалан, Озарбайжоннинг Қозоғистон билан йиллик товар айирбошлаш ҳажми миллиарддан ошади, дейди озарбайжонлик сиëсатшунос Расим Мусабей.\n70 йил собиқ иттифоқ таркибида иттифоқдош республикалар бўлиб келган Озарбайжон ва Ўзбекистон ўртасидаги муносабатлар улар мустақил бўлганидан кейин силлиқ кечмади.\nОзарбайжоннинг илк президенти аксилкоммунист Абулфайз Элчибейнинг ўзбек мухолифати вакилларини қўллагани Ўзкомпартиянинг собиқ котиби Ислом Каримов таъбига ўтирмади.\nИкки ўртадаги дипломатик алоқалар Озарбайжон компартиясининг собиқ котиби Ҳайдар Алиев иқтидорга келганидан кейин 1995 йилнинг 2 октябрида йўлга қўйилди. 1996 йилда Тошкентда Озарбайжон Республикаси элчихонаси очилди. Ўзбекистонда озарий шоири Низомийга, Бокуда эса Алишер Навоийга ҳайкал қўйилди.\n25 сентябр куни Боку университетида Ислом Каримовнинг "Юксак маънавият – енгилмас куч" китобининг Озарбайжон тилидаги тақдимоти бўлиб ўтди.\n27 сентябр куни Тошкентда Озарбайжон маданият марказининг янги биноси очилди. Бино ичкарисида Озарбайжонннинг марҳум президенти Ҳайдар Алиев ҳайкали қўйилди.


35375 Ўқиш режими + -\nХаражатларингизни таҳлил қилиб кўринг. Аллоҳнинг розилиги йўлида қанча сарф қиласиз? Бизга берилган бойлик неъмат бўлиш билан бир қаторда синов ҳамдир. Қандай қилиб мулкингизни охират учун қийматли нарсага айлатирсангиз бўлади? Закот бериш орқали, пулингизни оила эҳтиёжлари учун сарфлаш орқали, садақа бериш орқали... Буларнинг бари пулга алоқадор бўлмаслиги ҳам мумкин. Ўзингизнинг кучингиз ва вақтингизни ҳам Аллоҳ йўлида сарфласангиз бўлади. Буларни охират учун заҳира қилиш ҳаётингиздаги асосий мақсадингиз бўлсин.\nГўзал хулқ соҳибига муҳаббат Инсон кимгадур муҳаббат қўйса, уни муҳаббатида кўзлари кўр бўлиб, ҳаттоки уни севиши сабабини ҳам билмас экан. Ҳабибуллоҳни давоми...\n23:31 / 14.12.2017 1277\nҚадарга бўлган ишонч ўз эгасини доимо ҳаракатда бўлишга чорлайди. У ўз фойдасини ҳаракатдан топади. Бу ишим самарали бўлмаса, кейингиси самара берар, деб доимо давоми...\n04:18 / 10.11.2016 1540\nҚишки таътил давомида Гарвард университетининг 30 нафар мусулмон талабалари учун Макка ва Мадина шаҳарларига саккиз кунлик саёҳат уюштирилди. давоми...\n02:38 / 27.02.2019 778\n00:09 / 07.12.2017 1119\n11:17 / 14.01.2020 135821


КОНСТИТУТЦИЯМИЗДА ВИЖДОН ЭРКИНЛИГИ КАФОЛАТИ - Fitrat.uz\nБош саҳифа / Мақолалар / КОНСТИТУТЦИЯМИЗДА ВИЖДОН ЭРКИНЛИГИ КАФОЛАТИ\nКОНСТИТУТЦИЯМИЗДА ВИЖДОН ЭРКИНЛИГИ КАФОЛАТИ\nDekabr 6, 2017\tКОНСТИТУТЦИЯМИЗДА ВИЖДОН ЭРКИНЛИГИ КАФОЛАТИda fikr bildirishni o'chirish 155 Кўришлар\nАйни даврда мамлакатимиз фуқаролик жамияти қуриш йўлидан дадил қадамлар билан илгарилаб борар экан, дин ва эътиқод эркинлигини таъминлаш, бу борада юксак эътибор талаб этадиган устувор йўналишлардан бири бўлиб қолиши, шубҳасиз. Юртимиз мустақилликка эришган дастлабки кунларданоқ халқимиз ичида турли миллат ва дин вакилларининг тинч ва осуда, ўзаро ҳурмат ва ишонч руҳи билан яшашларига ҳар томонлама қулай шароит яратишга алоҳида эътибор берилди.\nМаълумки, дунё мутафаккирлари қадим замонларданоқ юксак инсонпарварлик ва бағрикенглик тамойилларига асосланган, ўз фуқароларини доимий тинчлик ва осойишталик билан таъминлай оладиган идеал ҳуқуқий давлат ғоясини илгари сурадилар. Табиийки, бундай ҳуқуқий давлатда инсон ҳуқуқлари, хусусан, эътиқод эркинлиги ҳуқуқи кафолатланган бўлиши зарур. Чунки давлат тараққиёти ва халқ фаровонлиги нафақат иқтисодий ва сиёсий, балки кўп жиҳатдан маънавий ҳамда диний омилларга ҳам боғлиқ. Бу эса Ўзбекистон каби мустақил тараққиёт йўлига эндигина қадам қўйган, 130 дан зиёд миллат ва элат вакиллари истиқомат қиладиган, тоталитар тузум исканжасидан чиқиб, халқи миллий ўзлигини англашга интилаётган ёш давлатда, айниқса, муҳим аҳамият касб этади, албатта. Бундан ташқари, буюк бобокалонларимиз миллатлараро тотувликка, турли динларга эътиқод қилувчилар ўртасида бағрикенгликка алоҳида эътибор қаратганлар. Бу борада сўз кетганда соҳибқирон Амир Темурнинг сиёсатини ва маъноли сўзларини эслаш ўринлидир. Соҳибқирон Амир Темурнинг Франция қиролига ёзган ҳамдўстликка чақирув мактуби фикримизни тасдиқлайди.\n“Бирликсиз куч бўлмас”.\nСоҳибқирон Амир Темур салтанатига қарашли барча шаҳар ва қишлоқларда фуқароларга эркин яшаш, ўз динларининг урф-одатларига риоя қилиш ҳуқуқи таъминланган.\nШунингдек, Заҳириддин Муҳаммад Бобурнинг ўзга халқларда олиб борган одилона сиёсати мобайнида турли дин вакилларига бағрикенглик билан муносабатда бўлгани тарих китобларида олийжанобликнинг гўзал намунаси сифатида қайд этилган.\nШу билан бирга халқимизнинг софдиллиги ва муросалилигидан фойдаланиб қолишга уринган айрим жоҳил кимсаларнинг мамлакатимиз тинчлигига раҳна солувчи хатти-ҳаракатларга бот-бот уриниб келганлиги, кишини доимо огоҳ бўлиб яшашга ундайди. Шуни назарда тутган ҳолда, мамлакатимизда виждон эркинлиги, диний бағрикенглик ва миллатлараро тотувлик ғояларини ўзида мужассамлаштирган бир қатор қонун ва қонуности ҳужжатлари, тегишли қарор, фармон ва фармойишлар ўз вақтида ишлаб чиқилди ҳамда тегишли тартибда ижро ҳокимияти муассасалари томонидан амалиётга татбиқ этилмоқда.\nДаставвал, 1992 йилда қабул қилинган давлатимиз Асосий қонуни – Конституциямизнинг 18-моддасида фуқароларнинг динидан қатъий назар қонун олдида бир хил ҳуқуқ ва имтиёзларга эга эканликлари, 31- моддасида эса виждон эркинлиги ҳамма учун кафолатланиши ҳамда диний қарашларнинг зўравонлик асосида сингдирилишига йўл қўйилмаслиги ўз ифодасини топган. Бу эса ана шу миллат ва элатлар ўртасидаги дўстлик ришталари мустаҳкамлиги гаровидир. Шунингдек, Конституциямизнинг 61-моддасида диний ташкилотлар тузиш ҳуқуқининг мавжудлиги алоҳида кўрсатилган: “Диний ташкилотлар ва бирлашмалар давлатдан ажратилган ҳамда қонун олдида тенгдирлар. Давлат диний ташкилотларнинг фаолиятига аралашмайди”. Бу эса ўз навбатида давлат ва дин ўртасидаги муносабатларнинг асосий ва устувор йўналишларини белгилаб берди.\nБунинг натижаси ўлароқ, мамлакатимизда диний ташкилотлар томонидан тузилган умумтаълим муассасалари давлат рўйхатидан ўтказилгандан сўнг фаолият олиб бориш ҳуқуқига эга бўлди.\nАсосий қонунда адолат, иймон, олижаноблик, фидойилик, инсонга ғамхўрлик, мардлик каби улуғ ҳислар акс эттирилган. Ўзбекистонда яшовчи барча фуқароларнинг фаровон ҳаёт кечиришини таъминлаш, инсонпарвар ҳуқуқий давлат барпо этиш каби олижаноб ғоялар ўз ифодасини топган.\nБундан ташқари, суд органлари томонидан ишларнинг кўриб чиқилишида ҳам ҳар томонлама тенгҳуқуқлилик принципларига асосланилиши Ўзбекистон Республикаси Фуқаролик процессуал кодексининг 6-моддасида қуйидаги кўринишда ўз аксини топган: “Фуқаролик ишлари бўйича одил судлов фақат суд томонидан ҳамда барча фуқароларнинг жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеи, шунингдек бошқа ҳолатлардан қатъи назар, қонун ва суд олдида тенглиги асосида амалга оширилади”.\nШуни ҳам эслаб ўтиш ўринлики, Ўзбекистон Республикасининг “Виждон эркинлиги ва диний ташкилотлар тўғрисида”ги Қонуни Конституциямиз қабул қилинишидан-да анча муқаддам, 1991 йил 14 июнда қабул қилиниши жамиятда диннинг нечоғлиқ улкан таъсирга эга омил эканлигидан дарак бериб турибди. Мазкур қонун бир неча йиллик синовлардан сўнг янада такомиллаштирилган ҳолда 1998 йил 1 майда янги таҳрирда қабул қилинди. Қонун шу жиҳати билан ҳам аҳамиятга моликки, у ўзида давлат, дин, фуқаролар ва жамият ўртасидаги ўзаро муносабатларни тартибга солувчи энг муҳим ҳуқуқий меъёрларни акс эттиради ҳамда эътиқод дахлсизлиги масаласида ҳар бир фуқаро, жумладан, диний соҳа вакиллари дастлаб мурожаат қиладиган юридик ҳужжат вазифасини ўтайди. Турли дин вакилларининг ўз эътиқодларига нисбатан асоссиз равишда аралашувларнинг олдини олишда ҳуқуқий таянч бўлиб хизмат қилади.\nҚонун яна шу томони билан ҳам эътиборга сазоворки, у ўзида юқоридаги хусусиятлар билан бир қаторда, фуқароларнинг диний таълим олиш тартибини ҳам белгилаб беради, шунингдек, диний ташкилотлар қонунда кўзда тутилган тартибда ўз мулкларига эга бўлишларини кафолатлайди.\nЮқоридагилардан шу нарса маълум бўладики, айни дамда юртимизда фуқароларнинг исталган динга эътиқод қилиш ёки қилмаслик, диний камситишлардан ҳимояланиш, умуман диний барқарорликнинг етарлича ҳуқуқий асослари яратилган. Бу борада эришилаётган натижалар юртимиздаги ислом динидан бошқа диний конфессия раҳбарлари, вакиллари томонидан ҳам юксак баҳоланаётгани бунинг ёрқин далилидир.\n3-курс талабаси Исомов Ниғматулла\nАввалги Хайруллоҳ домла: Юксак масъулият ҳисси (видео)\nКейинги ҚОМУСИМИЗНИНГ ЎЗИГА ХОС ЖИҲАТЛАРИ


Туш таъбири узбек тилида туш табири\nVatanda.Com » Туш табири » Туш таъбири узбек тилида\nЁш болалар туш кўришигаеътибор берсак, улар кўп туш кўришадими ёки биз катталарми? Бу эса бизга хали-ҳам жумбоқ бўлиб келмоқда. Амма биз шуни биламизки катталар ва болалар тушлари бир-биридан буткул фарқ қилади.\nТушда уй— баланд, мустаҳкам қурилган уй, ўнгингизда ўз кучингизга ишонасиз ва бу муҳофазаланганлигинг аломатидир. Агар тушингда сиз кичкина, харобгина уй кўрсангиз, одамлардан узоида юринг. Агар чайла кўрсангиз, тақдир зарбаларидан ўзингни ҳимоясиз ҳис қиласиз. Аммо яхши кунлар келишидан умидингиз асло сўнмайди.\nЗирак. Тушда зирак кўриш яхши хабарга ва уйдаги кўнгилли ташвишларга таъбир қилинади. Агар чоршанбадан пайшанбага ўтар кечаси тушингизда зирак кўрсангиз, ўнгингизда меҳмон келишини кутинг. Сешанбадан чоршанбага ёки жумадан шанбага ўтар кечаси тушингизга синган зирак кирса ёки уни эҳтийоцизлик билан синдириб қўйган бўлсалар, ўнгингиздаги ғийбатлар сизга зарар етказади. Тушингизда қулоғингизга кимдир зирак тақса ва у жуда чиройли бўлса, ўнгингиздаги мартаба ва фаровон ҳаётга таъбир қилинади.


Иброҳим Абдуллаев: “championat.asia"га гап йўқ” / CHAMPIONAT.asia\n02:46Расман. “Ньюкасл” сотувга қўйилди 0 02:31А Серия. “Беневенто” саккизинчи ўйинда ҳам мағлуб бўлди 0 02:22“Лас-Пальмас” - “Сельта”. Учрашувда 7 та гол киритилди 0 02:06Марез “Лестер”ни мағлубиятдан қутқариб қолди 0 01:11Хосеп Гвардиола: “Наполи” бизни тор-мор келтириши мумкин” 1 00:05У барибир Марадона эмас 72 23:55Январда сафдан чиққан “Тоттенхэм” ҳимоячиси “Реал” билан ўйинда майдонга тушиши мумкин 0 23:50Olamsport: МакГрегор билан жанг қилишмоқчи, дзюдочиларимиз ЖЧга жўнаб кетишди 0 23:42Агар Лео Месси гол урса... 29 23:31Спортчилар ижтимоий тармоқларда 20 23:13А Серия. "Ювентус"дан олдин охирги марта ким чемпион бўлганди? (ФОТО) 7 22:44“Амкар” ва “Тосно” нурсиз дурангга имзо чекишди 2 22:35Роберт Левандовски: "Бавария" футболдан завқ олиши керак" 1 21:56Франческо Тотти: "Роналду, Месси ва Неймар - ўзга сайёраликлар. Криштиану қолганларни ортда қолдирди" 32 21:26Кристиан Эриксен "Реал"дан қўрқмаяпти 24\nИброҳим Абдуллаев: “championat.asia"га гап йўқ”\n02 дек 12:46\nБААда бўлиб ўтган ўсмирлар ўртасидаги жаҳон чемпионатида иштирок этиб қайтган Иброҳим Абдуллаев ҳам Сарвар Каримов, Жамшид Болтабоев, Рустам Ашурматов, Жавоҳир Сиддиқов сингари тенгқурлари билан ёмғирли ҳавода маза қилиб тўп тепди.\nКейин эса сайтимизнинг туғилган куни билан табриклади.\n- Авваламбор championat.asia нинг уч ёшга киргани билан табриклайман. Ишларингизга доим омад ёр бўлсин. championat.asia менга жуда ёқади, янгиликларни бошқаларга қараганда тез берасизлар. Келажакда омад ва зафар ёр бўлсин.\n- Бугунги тадбир тўғрисида фикрингиз?\n- Бугунги шоу-ўйин зўр ўтди. Гарчи ёмғир ёғиб турган бўлса-да, бу бизга халақит бергани йўқ. Аксинча мухлислар билан маза қилиб тўп тепдик. Шунақа тадбирлар кўп бўлса, биз учун мухлислар билан яқиндан танишиш имконияти туғилади.


O‘zLiDeP раҳбари А.Хаитов “Янгиариқ томорқа хизмати” МЧЖ фаолияти билан танишди | O'zLiDeP\nO‘zLiDeP раҳбари А.Хаитов “Янгиариқ томорқа хизмати” МЧЖ фаолияти билан танишди\nO‘zLiDeP Сиёсий Кенгаши Ижроия қўмитаси раиси А.Хаитов Хоразм вилоятига сафари чоғида Янгиариқ туманидаги “Янгиариқ томорқа хизмати” МЧЖ фаолияти билан танишди.\nБугунги кунда М.Бекчанов раҳбарлик қилиб келаётган жамиятда 40 нафардан ортиқ ишчи-ходим меҳнат қилмоқда. Эътиборли жиҳати, корхонада ишлаб чиқарилаётган маҳсулотларга нафақат ички бозорда, балки хорижда ҳам талаб юқори. Бу ерда барпо этилган иссиқхонада эса қиш ва баҳор фаслларида ҳам турли маҳсулотлар етиштирилаётир.\nТашриф чоғида партия етакчиси тадбиркорлик ва фермерлик фаолиятини янада ривожлантириш, янги иш ўринлари яратиш, маҳсулот етиштириш, уни экспорт қилиш бўйича зарур тавсиялар берди.\nА.Хаитов шу куни тумандаги Машина трактор паркида янгиариқлик сайловчилар билан учрашди.\nУчрашувда Олий Мажлис Қонунчилик палатаси депутатлигига номзод Б.Тўразода сўзга чиқиб, партия сайловолди дастури ҳамда ўзининг сайловолди дастури юзасидан маъруза қилди.\n“Қишлоқ хўжалигини модернизация қилиш ва жадал ривожлантириш – мамлакат барқарор ривожланишининг гаровидир. Устувор вазифамиз – фермер, деҳқон хўжаликлари ва томорқа ер эгалари ҳуқуқ ва қонуний манфаатларини ҳимоялаш, қишлоқ аҳолиси ўртасида “Томорқа ер участкаси – қўшимча даромад манбаи!” шиорини кенг тарғиб қилиш, қишлоқ хўжалиги ишлаб чиқаришига замонавий технологияларни жорий қилиш бўйича ер эгаларининг билим ва тажрибасини оширишдан иборатдир”, – дейди депутатликка номзод Б.Тўразода.\nO‘zLiDeP Хоразм вилоят


AP: Мариуполдаги драма театрига ҳаво ҳужуми оқибатида 600 га яқин одам ҳалок бўлди\nРоссия армиясининг 16 март куни Мариуполдаги драма театрига берган авиазарбаси оқибатида 600 га яқин одам ҳалок бўлди. Бу шаҳар расмийлари тахмин қилганидан икки баравар кўп.\nБинода мингга яқин одам паноҳ топган, деб ёзади AP ўз суриштирувига таяниб.\nЖурналистлар театр биносидаги бошпана билан яқиндан таниш бўлган 23 нафар тирик қолган — қутқарувчилар ва одамлардан интервью олдилар, шунингдек, ҳужумдан олдин ва кейин олинган бино қурилиш режаси, фотосуратлар ва видеоларни таҳлил қилдилар. Ушбу маълумот 3D театр моделини яратиш учун ишлатилган. Унда гувоҳлар журналистларга одамлар жон сақлаган бурчакларни кўрсатишган.\n16 гувоҳнинг агентликка айтишича, бино ҳаддан ташқари гавжум бўлган — омон қолганларнинг сўзларига кўра, ҳар уч квадрат метрга бир киши тўғри келган. Одамлар хона ва коридорларда паноҳ топган. Барча суҳбатдошлар бино яқинидаги дала ошхонасида 100 га яқин одам борлигини айтишди. Уларнинг ҳаммаси вафот этди.\nОмон қолган икки киши, аввалига шаҳар расмийлари ишонганидек, 300 га яқин одам ҳалок бўлганига ишонишган. Мариупол полицияси ходими ва Қизил Хоч вакиллари камида 500 киши ҳалок бўлганини тахмин қилишди. AP агентлигининг тахмин қилишича, жасадларнинг бир қисми Россия армияси томонидан олиб чиқилган.\nАгентлик терговчиларининг қайд этишича, уруш шароитида ҳалок бўлганларнинг аниқ сонини аниқлашнинг иложи йўқ.\nЎқ отилишидан бир неча кун олдин олинган сунъий йўлдош суратларида театр биноси олдида баландликдан кўриниб турган «болалар» ёзуви бўлган. ЙХҲТ театрга зарба беришни халқаро гуманитар ҳуқуқнинг бузилиши ва уруш жинояти деб атади.\nРоссия Мудофаа вазирлиги Мариуполдаги драма театри бинода яширинган украиналик ҳарбийлар томонидан портлатилганини даъво қилди. Бирок бунга далил келтирмаган.\nМариупол — Азов денгизидаги порт шаҳри — деярли бутунлай вайрон қилинган. Маҳаллий ҳокимият маълумотларига кўра, камида 20 минг киши ҳалок бўлган. Шаҳар биноларининг 90 фоизи вайрон бўлган.


Home icon Бош саҳифа»Ўзбек адабиёти»Мумтоз адабиёт»Навоийхонлик»Алишер Навоий. ЛИСОН УТ-ТАЙР (Наср)\nЖон қуши ўз сирларини баён қилишга киришар экан, уни Аллоҳга мадҳия ўқиш билан бошлайди. Чунки Аллоҳ барча мавжудотларнинг яратувчисидир. У мангу барҳаёт бўлиб, ундан бошқа ҳамма нарсалар ўткинчидир.\nЯратувчи қудратли қалам билан оламни аниқ бир режа остида бунёд қилди. У тўққиз фалакни айланувчи қилиб яратди ва бунинг сирини тушунишда идрокни ожиз этди. Кўкни тун ва кун билан ярқиратиб, уни қуёш ва юлдузлар билан безади. Унда ой гўё осмон тирноғига ўхшаш бўлиб, янги ой эса ўша тирноғдан олинган бир бўлакни эслатади.\nОсмонни бетиним ҳаракат қилишга бўйсундирди, Ерни эса унинг бўшлиғида туиғун қилиб яратди. Ер юзини ёмғир билан ювди, натижада чанг ва чирклар ундан тозаланди. Қуруқликни денгиз юзидаги кемага монанд қилиб яратди. Тоғлардан бу кемага унинг мувозанатини сақлаб турадиган лангарлар ясади. Қуёш ўтидан сув қайнаб кетмасин, деган мақсадда денгиз юзига буғлардан парда тортди. Сувда майжуд бўлган қурт ва қушлар ғамини ейишда адолат оламини кўрсатди. Найсон ёмғирига катта шараф ато этди, унинг эҳсони туфайли садаф ичида гавҳар ҳосил бўлди. Дурга у жуда катта қиймат билан ривож берди, оқибатда у тахт аҳлининг тожи учун зебу зийнатга айланди.\nҲамал ойи билан баҳорни бошлаб берди, унинг ўлчовида кеча ва кундуз тенг болди. Тонг насимини лсо нафасидек эстириб, боғлардаги барча жонсиз нарсаларга жон бағишлади. Боғаро хилма-хил раъно чечакларни ёйиб, чаман гўзалликларини жилвалантирди. Елга ҳузурбахш ҳид ато этди, унинг туфайли дарахтларга қайтадан жон кирди. Тонгни оппоқ ранг билан ёритди, шомни мушкин қора либосга ўради. Қуёшни кундузи порлатиб, ойни кечанинг шамига айлантирди.\nАгар у қуруқлик юзасида ҳар хил ғаройиботларни ёйган бўлса, денгизда эса улар бундан ҳам ортиқроқдир. У даштларда қанча жониворларни яратган бўлса, сувдаги сузувчилари бундан юз баравар кўпдир. Қуюнни дашт аро айлантирган бўлса, сув юзида ҳам гирдобни тўлғантирди.\nСувни оловга душман қилиб яратди, шамолни эса тупроққа зид қилди. Яратувчининг қудрати билан ана шу бир-бирига зид тўрт нарса инсон вужудида бир бутун ҳолда бирлашди.\nБутун оламни яратишдан мақсад лнсон бўлиб, у ҳамма мавжудот ичида тенги йўқдир. Инсон кўнглини турли билимлар хазинаси қилди ва бу тилсим ичида Аллоҳ ўзини яширди. лнсоннинг ажойиб жисми бир махфий сир хазинаси ўлароқ ўзида ана шу ганж тилсимини сақлайди. Бу тилсим жон болиб, у ўша хазинада туради ва унга посбонлик қилади. Эй жон! Сени бу хилда яратилишингга чексиз офарин!..\nЧунки У ўз сирининг хазинасини очмоқчи бўлганида, уни на само, на ер қабул қилди. Инсондан ўзга нарсалар жаҳолатга ботиб, унинг хитобини англамади ва бу сирни қабул этмади. Шунинг туфайли инсон бошқа барча нарсалардан мумтоз қилиб яратилди ва "Кунту канзан..." сиридан хабардор этилди. Унинг бошига тўғри йўлдан бориш тожи қўйилди, шараф меърожига cлииқиш эса унинг қисмати бўлиб қолди.\nҲатто олам ичра бутун малакларга пешво бўлиб, уларга саждагоҳ бўлган ҳамда уларни ўзига бўйсундирган, дунёдаги барча жинлар ва малоикалар бошлиғи вазифасини бажарган шайтон, гарчи у бутун оламга эгалик қилиб, неча минг йил зуҳду тоат билан\nАллоҳ амрига итоат айлаган бўлса ҳам; ва ҳатто ер юзида ва мовий осмонда у сажда қилиб бош урмаган бирон қарич бўш жой қолмаган бўлса ҳам; у шундай юксак саодатга эришиб, ҳақ ёдидан ўзга бирор нафас олмаган бўлса ҳам, ўз хизматлари ва Аллоҳга яқинлигига суюниб кетди ҳамда бундан унда ғурур пайдо бўлди.\nНатижада у бу ажойиб Инсонни кўзга илмади, унга бошқа малоикалар каби сажда қилмади. Яратувчининг бу амрига бўйин эгмай, таъна кўзи билан қараганидан унинг бўйнига шу он лаънат ҳалқаси солинди. Зероки, унинг кўнгли итликни ҳавас қилган эди, шу сабабли ҳам бўйнига итлар каби лаънат тасмаси боғланди. Шунинг учун ҳам у Инсон зотига доимий рақиб бўлиб, унинг имонини йўлдан урувчи ашаддий душманга айланди. У қиёматга қадар ана шу хил иснодга дучор бўлиб, дўзах олови, макр ва адоват қўзғатувчи номини олди. Хуллас, у шунчалик катта шараф билан малоикалар бошлиғи бўлса ҳам, такаббурлиги учун абадий рад қилиниб, малъунликка гирифтор бўлди. Унинг бу қисмати бутун осмон ва ер юзидагиларга ибрат бўлиб қолди.\nШундай қилиб, (Аллоҳ) Инсон жисмини бир ҳовуч тупроқдан чиройли қилиб яратди, унга одамийликнинг ажойиб шаклини берди. Ҳам уни ўз сиридан хабардор қилди, ҳам халифалик билан сарфароз этди.\nАгар шайтон бош тортиш билан офатга гирифтор бўлган бўлса, инсон ўзини тупроқдек паст олиш билан эътиборга лойиқ бўлди. лнсоннинг саждагоҳ болишини таъминлаган ҳам, шайтоннинг ҳайдалиши ва рад этилишини муносиб кўрган ҳам унинг Ўзи! Шайтонни нуқсонли айлаган ҳам, инсонни суюкли айлаган ҳам - Ўша! У нима қилган, бу нима қилган бўлса — Унинг ўзи билади, ўзга бу ишни қила олмайди, ҳар не қилса — У қилади. Унинг ҳикматларидан киши воқиф эмасдир, зероки, бу иш кишининг қўлидан келмайди. Ҳамма ишни унинг ўзи қилади ва унинг ўзи билади — бутун ҳикмат ана шундадир! У ўхшаши йўқ бир Подшоҳдирким, унинг на шериги, на тенги, на вазири бордир.\nЭй Яратувчи, қудратингга юз офарин! Сендан ўзга йўқдир, бор десалар ҳам, у — Сенсан! Фақат Сен мавжудсан ва борлиқ кўркисан. Ҳам бирлик, ҳам қадр этувчилик арзандасисан. Бирлик ҳам, борлиқ ҳам Сенда; тириклик, қодирлик ва шафқатлилик ҳам сенинг Ўзингда!\nАгар шафқат денгизингда мавж кўтарилса, у ҳар қандай катта гуноҳнинг ҳам баҳридан ўта олади.\nЎз камчиликларидан шарманда бўлиб, бу уятдан боши тубанлик тупроғига эгилганлиги юзасидан барча ҳожатларни амалга оширувчи ҳакам олдида муножот\nЁ Раббий! Ўз ҳолимга ниҳоятда ҳайронман, ўта гуноҳкор ва масту паришон ҳолга тушган бир кимсаман! Чунки нафсим туфайли кибру ҳавога мағлуб бўлдим, тўғриликни номақбул билиб, покликдан узоқлашдим. Жонимга исён майидан мастлик пайдо бўлди, кўнглим фисқ аҳлига ҳамдамлик қилди. Шум нафсим бошимга ҳар хил ҳавойи кайфиятлар солди, шайтон галалари ҳар ёндан менга ҳужум бошладилар. Бу тўдадан мен воқиф бўлгунимга қадар, улар кўнглим мамлакатини остин-устун қилиб юборишмоқда.\nБир зулм қилувчи кўзимга чиройли кўриниб, ўзимни унга ошиқ, уни эса ўзимга маҳбуба деган эдим. Бу ёмон феълли маъшуқадан менга ҳар хил ситамлар етарди. У кўзимга кўрингач, ҳатто оҳ уриб, ўзимдан кетиб қолган пайтларим ҳам бўлар эди.\nУнинг оловли лабларидан жонимга ўт тушди, гажаги ва холидан рўзгорим қорайиб кетди. У сўзлаганида — тилим лол қолар, нозли жилваси эса ақлимни олар эди. Унинг васлига етишмоқни ўзим учун ҳаёт, ҳажрини эса ўлим деб ҳисоблардим. Уларнинг биридан жоним осойиш топса, иккинчисидан жабр тортар эди.\nҲажрнинг ғамида май ичар эдим. Агар васл жоми қўлга киргудек бўлса, жондан кечишга ҳам тайёр эдим. Усиз тирикликни ўлим деб англардим, ҳажридан доим жоним юз турли офат чекар эди.\nУни ҳаётимнинг мақсади, деб билардим, ундан бошқа кўнглимга келмас эди.\nУндан айрилиқда юрган чоғларимда бошқа ҳамма нарсалар ёдимдан кўтариларди. Чунки сен ўзинг воқифсан, мен ҳам чин сўзни айтайин: ҳажридан кўнглимга шунчалик кўп жабру зулм етардики, ҳатто фақат унинг васлини исташ учунгина сени ёд этар эдим...\nАллоҳ-Аллоҳ! Ўзимнинг бундай бандалигимни эсласам, шармисорлик ўлдиради. Жаҳлда шунчалик юзиқароликка йўл қўйдимки, булар кўзимга оламни қаро қилиб кўрсатмоқда.\nЭй ҳеч нарсага эҳтиёжи йўқ Аллоҳ! Умримда бирон бир ракъат намозни ўтинчсиз қилмадим. Ҳаргиз кераклик тош бўлмаса, тупроққа бош қўймадим. Ўзимни карам соҳиби кўрмагунимча гадога бирон бир чақа тутқазмадим. Донолик билан эмас, балки қўлимда юз доналик тасбеҳ ушламагунимча номингни тилга олмадим. Бирор ишни ўз фойдамни кўзламай қилмадим; ўзимни мунофиқликдан ҳоли деб билмадим. Шу сабабли мен каби инсон, инсонгина эмас, деву шайтон ҳам бўлмасин! Ўзимнинг бу янглиғ феъл-атворимдан жуда азиятдаман, булар учун ҳар доим кўнглум тушкунликка тушади, дилим мудом ғаш. Бу хил ҳижолатликлардан мен учун ҳаёт йўқ, чунки ҳар дам уят ўлдириб ташлаяпти.\nБу иллатларки, айтиб ўтдим, ўзим уларнинг ҳеч бир иложини қила олмаяпман. Шунчалик мусибатга дучор бўлганманки, агар Сендан қазо етса, кейин нима бўлишини билмайман. Гарчи бу дардлар мен учун давосиз бўлса-да, лекин уларнинг дармони сенга осондир. Дардимга дармон иноят қилгин, комил тавбага эришмоқ йўлини кўрсат. Адолат ва эҳсонингга мени сазовор қил ва золим нафсдан мени халос эт! Жонимда шавқинг шуъласини майжуд қил, ундан ўзга ҳамма нарсани кўнглимдан чиқариб ташла!\nГарчи руҳ бадан ичра тутқун бўлса ҳам уни мушоҳада этиладиган кун қўйиб юбор. Токи бу қуш сафарга мойил бўлиб, асл гулшан томон парвоз қила олсин. Чунки қуш учмоқ сари интилгани, тупроқ эса тупроққа қўшилгани маъқул.\nҚилган ишларим сўроқ қилиб, хитоб этган чоғингда Сен берган саволларга жавоб топа олмай қолсам, мени ҳазин аҳволга қўймай, тезда ўшани қошимга етгургилки, уни сен гуноҳкорларнинг ҳимоячиси деб атагансан.\nБу достонга бахтиёрлар пайғамбари васфи билан сарлавҳа қўймоқ ва гуноҳкорлар ҳомийси мадҳи билан зийнат бермоқ\nУ набилар сарвари ва пайғамбарлар султони бўлиб, унинг туфайли улуғ ва майда нарсалар яратилгандир. У Одам Атодан ҳам илгари майжуд бўлиб, ҳам наби, ҳам сирлар огоҳи эди.\nУ олти кунда яратилган оламдан бурун ҳам нур ҳолида бор эди. Бу шундай нурки, у юз иззат ва шараф эгасидир. У — маъшуқ, Яратувчи — ишқивоз эди. Аллоҳ Булбашарни яратгунига қадар, бу нур узоқ йиллар Ҳақ назаридан баҳраманд эди. Булбашар вужуди яратилганда, унинг юзи шу юлдуз нуридан камол топди. Бу нур ҳавога ўтганида, унинг манглайи порлоқлигидан Қуёш ҳижолат чекарди.\nШиш пайғамбар вужуди шаклланганида, бу қуёш унинг манглайида балқиди. Сўнг бу нур унинг суюкли маҳбубасига ва ундан фарзандига ўтди. У бу шарафли нурни жуфти ҳалолига етгизгач, шундай гавҳарга у ўз вужудини садаф қилди.\nАна шу қабилда бу нурни бир-бирларига ўтказар эдилар. Ниҳоят бу нур Абдуллоҳга етиб келди. У ҳам шу йўсинда нурни узатганида, хонадони шу нур билан ёриди. Ниҳоят шу уйда қуёш балқиб, у фарзанд чеҳрасида пайғамбарлик нури зоҳир бўлди.\nБу нур эмас, Ҳақ Таоллонинг ўз сояси бўлиб, унинг мартабаси Қуёшдан ҳам юксалди. Дин байроғи офтобдек кўтарилгач, куфр зулмати ундан бартараф бўлди. Бу қуёш Байт ул-ҳарамдан чиқиб, фалакдан ҳам олийроқ мартабага эришди. Бу юлдуз нури Маккада кўрингач, барча бутлар тупроққа бош қўйдилар. Кофирлардан ким бўлса, юз тубан тушди. Дин байроғи фалакдан юқори юксалди, шариат тиғи қиличдан ҳам кескирроқ бўлди.\nУнинг таъби пайғамбарликка қатъий майл қўйгач, дини бошқа барча динларни бекор қилди. Раъйи мўжиза шамини кўрсатганда, унинг ёлқинидан коинот равшан бўлди.\nЛотнинг ўз нуқсонига яраша ҳоли хароб бўлди. Кофирларга Аллоҳдан бошқа Аллоҳ йўқлиги маълум бўлди. Шундан бошлаб халққа Аллоҳдан бошқа Аллоҳ йўқлигирии фасоҳатли тили билан баён этди. "Аллоҳдан бошқа Аллоҳ йўқ" деган гапни атроф-теваракка юборган Аллоҳ пайғамбарининг ўзидир.\nЗоти олам қутичасидаги тоза дурдир, балки у ҳақдан оламга юборилган Аллоҳ раҳматидир. Унинг ўзи пок, хотинлари пок, авлодлари покдир: зоти пок, суҳбатдош-издошлари пок ва яқинлари покдир. Олам аҳлидан то Қиёмат кунигача унга, пок авлоди ва издошларига, сўнгра хизматчилари ва дўстларига ҳам ҳар лаҳза юз мақтов ва минг саломлар боисин!\nУ пайғамбарлик офтобининг анқо қушининг баландпарвозлиги ва ҳақиқий маҳбуб висолига етиб қуш тили билан сўзлашгани ва сирлашгани\nМартабаси фалакка етадиган шоҳни Ҳақ кўк сари жавлон қилишини истаганида, у тубан фалак ташвишларидан фориғ бўлиб, ўз ҳужрасида яхши кайфиятда ўтирарди. Унинг олдига руҳлар амини келиб, олам Аллоҳининг хабарини етказди. Фариштанинг бир қўлида яшиндай тез учадиган буроқ бўлиб, бу улов билан яшин ҳам баҳслаша олмасди. У деди: "Эй Аллоҳга жонинг билан яқин зот! Суюкли бўлганинг учун вужудинг билан ҳам Аллоҳга яқинлашгин. Буроқ келтирдим, сувори бўлгин, токи бу феруза осмон гумбази йўИинг гарди боисин".\nШоҳ отга минди. Чунки у ҳукмнинг кимдан эканини яхши биларди. Қутли улови ҳаволанганида, унинг қадамидан фалак эли баҳраманд бўлдилар. Бу сувори шарафи туфайли янги ой тўлин ойга айланди. Иккинчи осмонга байроқ санчганида, Аторуд қаламидан дурлар сочила бошлади. Унинг зотидан учинчи майдон - осмон шараф топгач, Зуҳра мусиқачилик қилиб куйлай бошлади. У тўртинчи самога от сурганида, юлдузлар шоҳи -Қуёш ундан ўзига нур олди. Буроқини бешинчи кўкка сурганида, Наҳси Асғар шу заҳоти Саъди Акбар бўлди. Саъди Акбар томон йўли тушганида, унинг назаридан саодат нури йўналди. Бешинчи кўкка ўтганида, бечора ҳинди "Аллоҳ нури!" деб юборди. Яна икки водийни сайр этгач, саккизинчи осмон қибласи кўринди. Суворий нури таъсиридан Саврга Асад (шер) хусусияти юқди. Жавзо унинг хизматига шайланди. Саратон эса тўғрилик мевасини берди. Арслон ит каби унинг оёғи остига ўзини ташлади, бошоқ уруглари жавоҳирга айланаёзди. Тарози ўз ўлчовлигини кўрсатди, Чаён эса ўз заҳрини заҳарни кесувчи дорига айлантирди. Ёйни қоши ишораси ҳилол қилди. Қадами хосиятидан Жадй — тоғ эчкиси заррин кийикка айланди.\nДалв унинг сўзларидан жон суви топди. Ҳут (балиқ) унинг нутқидан обиҳаёт топди. Йўлда учраганларга шунчалик шарафлар етказиб, уловини барчасидан юқори сурди.\nУ Аршу Курсига табаррук байроғини еткизганида, Лавҳу Қалам ундан муҳтарам бўлди. Ломакон майдонида жавлон қилиб, ундан ажойиб бир майдонга йўл олди.\nБунда хабарчи билан улови сайрдан тўхтади: гўё қушдан икки пар тушиб қолгандай бўлди. Таркибий унсурлар азобидан қутилиб, жаҳон ташвишларидан озод бўлиб, эгнидан манманлик тўнини ташлаб, оловдан одамлик учқунини айириб, ўзни ўзлик асоратидан қутқариб, ўздан ўзгаликка айланди. Ел, тупроқ, ўт ва сувдан тозаланиб, мен, сен, у ва буликдан тозаланиб, яқинлик даргоҳида ўрин топиб, ҳатто ундан ҳам яқинроқ бўлишга ҳаракат қилди. Етмиш минг пардани бартараф этди, орада парда қолмади. Орадаги бор-йўқ тўсиқлар бартараф бўлиб, у дўст олдида суюкли бўлиб қад кўтарди.\nЛимаАллоҳ бўсағасига ястанди, худди икки ёйдек бир-бирига яқинлашди. Ман этиш ва монеликлар барҳам топиб, рухсат бўлгач, монелик бўлмайди демакдир. Кўзларини мислсиз ўткир нур билан ёритди. Соялик мулоҳазаси бартараф бўлди.\nҲеч бир киши топа олмайдиган мартабани топди: бу иш кишилик қўлидан келадиган иш эмас эди.\nБу дамда ўзи ва ўзлигидан хабари йўқ, балки ўз ва ўзлигидан асар ҳам йўқ эди. Ётликдан нишон қолмай, ҳатто ўзлик ҳам орадан кетиб, фақат жонон қолди. У жонон жамолини кўз билан кўриб, унинг висолидан сўз орқали баҳра топди. Ҳар лаҳзада юз минг ҳурмат кўрсатиб, тўқсон минг сўзни идрок этди. Гуноҳкор умматнинг гуноҳини сўради, барча оғир аҳволига чора истади. У ниманики истаган бўлса, мутлақ тирик — Аллоҳдан топди: Ҳақ тилади, Ҳақдан тилади ва Ҳақдан топди.\nЎз орзуси имкони даражасида мурод ҳосил қилиб, кўкдан жуда масрур ва шод бўлиб қайтди. Юксак даргоҳ ҳам унинг висолидан масрур бўлди: амридан бу қабулхона ажойиб тарз жиҳоз топган эди. У кўкка отланганида, қимматбаҳо дур эди, у ердан жўшқин дарё бўлиб қайтди.\nБир киприк қоқилган муддатда англаб билгани шуки, ажойиби ҳам шундаки, шу вақт ичида у ерга бориб, келди. Бошқа оламдан ерга қайтиб келгач, ушбу олам ишига тартиб жорий этди. Биз ҳар қанча гуноҳкор ва гумроҳ бўлсак ҳам, бу воқеадан воқифлигимиз учун ҳадиксирамасак бўлади. Чунки тонг-ла Қиёматда шундай ҳомий ва қўлловчи киши гуноҳларимизни Аллоҳдан тилайди.\nЭй Аллоҳим, пайғамбар орага тушган куни, у кимнинг гуноҳини тиласа, сен унинг истагини қабул қиласан. Юз минглаб гуноҳ ва туғён аҳли илоҳий фазли билан унинг раҳматига сазовор бўладилар. Ўша гуруҳда Фоний ҳам болади, уни ҳам зора ноумид қилмасанг.\nМўминлар амири Абу Бакр Сиддиқ (Аллоҳ унинг руҳидан рози бўлсин) таърифида\nУ пайғамбарлар султонининг дўстидир. Мушкулот ғоридаги иккинчи одам шу эди. Унинг сидқи дилдан содиқи ва ҳамрози, ҳар яхши — ёмонда ҳамдамидир. У олам элига йўлбошчи эди. Чунки ҳаммадан илгари келганлардан ҳам илгари бор эди. Ҳақиқатпарастлар гуруҳининг бошлиғи удир ва собиқ ислом аҳлига содиқ удир. Ғорда у ёрига жонини фидо қилишга шай турган, шунинг учун дўсти уни "ғордаги дўстим" дегандир. Хазина ғорда яширинганида, у аждаҳодек унга соқчилик қилган.\nУ ғор зулматида азоб чеккани учун у ердан обиҳаёт ва хазина топди. Бу шундай хазинаки, илоҳий ғазнаси билан қўшилган болиб жаҳон вайронасида яширингандир. Агар у обиҳаёт топмаган бўлса, жаҳон боқий экан, нега унинг номи тирик қолади? Унинг оёғини илон чаққанида, обиҳаёт ичиб унинг зарарини даф этди.\nПайғамбар уни ўз ўрнига имом қилиб қолдирди: ой қуёш ўрнида қолди. Офтоб ботишга келганида, дин уйи унинг нуридан ёриди.\nЭй Аллоҳ, ушбу ой шамъи то ҳисоб-китоб кунигача ислом уйидан ўз нурини ва жилвасини олиб кетмагай.\nМустафодан кейин Абу Бакир Сиддиқ халифалик тахтига ўтирганида, диндан қайтган бир гуруҳ кишилар дин йўлида адоват қилиб, жанжал бошладилар. Улар ислом сутунларини қулатиш учун закотни бекор қилишни талаб қилдилар. Халифа ғазаб билан шундай хитоб қилди: "Пайғамбар қонунида бирор ип миқдорича нарсани ҳам ўзгартириш мумкин эмас. Кимки бунга қарши бош кўтарса, уларга жавоб қилич ва ўқ бўлади!"\nШариат ишига шунчалик қатъийлиги учун ҳам унинг номи то бу замонгача етиб келгандир. Бундай қатъийликни ким қила олади? Фақат ғорда пайғамбарга дўстлашган Абу Бакр!\nМўминлар амири Умари Фориқ (Аллоҳ унинг руҳидан рози бўлсин) васфида\nПайғамбар ҳамдамларидан бири буюк Форуқ эди. У ҳақни хатодан фарқ қила олган ва адолати билан ғарбу шарқни равшан этолган кишидир. Бу жаҳонда бундан ўзгаси, бунга тенг келадигани йўқ эди. Шариат ишида у пайғамбарлар шоҳининг издоши бўлиб, у адолат ва дин асосини кучайтирди. Унинг саҳовати дастурхонидан жаҳон аҳли насиба олиб, тўяр, ўзи эса, ўзини тўйдириш учун қорнига ғишт қўйиб боғлар эди.\nЕр юзининг инсоният яшайдиган қисми унинг адолати меъморчилиги олдида паст бўлиб, жаҳонни бир ғишт сифатида қиёслаш мумкин эди.\nУ тоза заҳар ичиб нафсини ўлдирган ва дин назоратида ўғлини ўлдирган одилдир.\nУнинг динидан меҳробу минбар ва адолатидан мамлакат ва олка ривожу равнақ топди. Қиличининг дамидан шариат бўстони яшнаб, кофирларнинг мамлакат ва ибодатгоҳлари вайрон бўлди. Унинг қаҳри Кисролар бошидан тожини олди ва ҳайбати Қайсарларга хирож юкини солди. Унинг даврида Ажам мамлакати эгалланиб, унинг шаҳарларида араб байроқлари ҳилпиради.\nУнинг ёрдамчилари шоҳлар мамлакатларини олдилар, динпарварлари эса куфр уйини буздилар.\nУнинг кишилари Мадойин шаҳрини эгаллаб олиб, мол-мулк ва хазиналарини тортиб олдилар. Бир неча юз йиллар давомида султонлар қийналиб йиққан хазиналарни юклаб йўлга тушдилар. Бу катта хазиналар томошасига ақл ҳам лол эди. Ҳазрати Умар келтирилган бу мол-дунё ва хазиналарга кўз қирини ҳам ташламай, давлат хазинасига топширишни буюрди: булар ғазотга чиқувчилар учун етганича бўлиб берилади.\nБундай қонунни йўлга қўйган Умардан бошқа кимнинг қўлидан бу иш келарди!\nМўминлар амири Усмон Зуннурайн (Аллоҳ унинг руҳидан рози бўлгай) шонида\nУ ҳаё кони ва кўзлар нури эди. У икки кўз каби Зуннурайн деб аталди. У сидқ кони ва мурувват хазинаси, мулойимлик денгизи-ю олижаноблик кони эди. Ҳам Мадина аҳлига шайху имом, асл шайхининг муносиб ўринбосари бўлди. Аллоҳ уни Қуръонни йиғувчи қилди, халқ Усмон бинни Аффон деб атади. Каломуллоҳни Жабраил олам аҳли гуноҳкорлари ҳомийсига олиб келганидан бери, у бекиклик зиндонида сақланарди. Ҳар бир араб бир неча оятларни йиғиб юрарди. Қуръонни жамлаш ва тартибга солишга у сабабчи бўлди. Ҳар бир сура ўрнини белгилаб, бир ажойиб девонни тартиб берди.\nБу шараф унга кифоядирки: ҳозиргача у умматламинг энг шарафлиси ҳисобланади. Афв этувчи Аллоҳ кулбасига икки нур солган яна бирорта киши бормиди?!


26 Январь 2021 14:43\nNUR-SULTAN. Kazinform – 2021-2025 йилларда «Яшил Қозоғистон» миллий лойиҳаси ишлаб чиқилади. Бу ҳақда Қозоғистон Президенти Қасим-Жомарт Тоқаев Ҳукуматнинг кенгайтирилган йиғилишида маълум қилди, деб хабар беради Kazinform мухбири.\n«Яна бир долзарб муаммо – экология соҳасидир. Бу аҳоли ҳаёт сифатига таъсир кўрсатадиган жуда муҳим соҳадир. Аммо бизнинг аҳволимиз яхши эмас. Сўров натижаларига кўра, фуқароларнинг атиги 48 фоизи экологик вазиятдан мамнун. Шу муносабат билан янги Экологик кодекс қабул қилинди. Бу жамоатчилик истакларини инобатга олган ҳолда тайёрланган тизимли ва кенг қамровли ҳужжат. Код шунингдек энг яхши халқаро стандартларга жавоб беради», - деди ҚР Президенти.\nПрезидентнинг сўзларига кўра, экологик хавфсизликни кучайтириш бўйича самарали дастурлар амалга оширилган тақдирда, корхоналар саноат чиқиндилари учун тўловлардан озод қилинади.\nҲукумат ва жамият ушбу ишларнинг ўз вақтида ва сифатли бажарилишини қатъий назорат қилиши керак.\n«Бундан ташқари, менинг кўрсатмаларим бўйича 2 миллиард дарахт экишади. Бу фуқароларимиз томонидан кенг қўллаб-қувватланган ташаббус эди. Умуман олганда, бу масалани эътиборсиз қолдирмаслик керак. Атроф муҳитга ижобий таъсир кўрсатмайдиган ва маблағларни ўзлаштиришга олиб келадиган сунъий чораларнинг олдини олиш зарур. Шу сабабли, дарахтларни экиш учун тегишли жойларни аниқлаш учун олимлар ва жамоатчилик билан профессионал таҳлил қилиш керак. Жамоатчилик назорати воситаси сифатида интерактив харитани тайёрлаш керак. Шундай қилиб, экология соҳасидаги ишларнинг бориши ва самарадорлигини кузатиш мумкин. Ҳукуматга 2021-2025 йилларда «Яшил Қозоғистон» миллий лойиҳасини ишлаб чиқишни топшираман. Хусусан, атроф-муҳитни муҳофаза қилиш учун зарур бўлган барча кўрсаткичларни рақамлаштириш энг муҳим вазифалардан биридир», - деди Қасим-Жомарт Тоқаев.\nМуаллиф: Марлан Жиенбай\nКалит сўзлар: Ҳукуматнинг кенгайтирилган мажлиси,\nДунёда коронавирус билан боғлиқ вазият\nКоронавирус: Қозоғистонда биронта вилоят қизил зонада эмас\nБир суткада Қозоғистонда 855 кишида коронавирус аниқланди\nҚозоғистонликлар тиббий хизматни фақат битта муассасадан олади\nҚР Президентининг Миллий жамоатчилик ишончи кенгашининг V йиғилишидаги нутқи\nФинляндия 8 мартдан бошлаб қаттиқ локдаун жорий қилади\nҚозоғистонда «Буюк дашт тонги» фильмининг суратга олиш ишлари бошланди\nҚозоғистонда 51 одам COVID-19 га ўхшаш пневмонияга чалинди\nҚозоғистонда 2020 йилда оналик ва болаликни қўллаб-қувватлаш учун 635 млрд тенге ажратилди\nҚозоғистонликларга Хитойга саёҳат қилиш учун қайта виза берилиши мумкин\nҚозоғистонда коронавирусга чалинганлар жами сони 210 мингдан ошди\nПневмония: 211 бемор соғайиб чиқди\nТуркистон Жаҳон мерос шаҳарлари ташкилотига расмий равишда қабул қилинди\nБельгия: карантинни юмшатиш апрель ойида муҳокама қилинади\nҚамоқхонада отишма: 7 киши ўлдирилган, бир нечта маҳбус қочиб кетган - Гаити\nМиллий кенгаш янги ислоҳотларни таклиф қилиш учун муҳим тузилишга айланди – ҚР Президенти\nЯпонияда Олимпия машъаласи эстафетаси тўхтатилиши мумкин


Тошкент ер усти метро йўлида илк...\n13.09.2019 10:36 0 2810\nИжтимоий тармоқларда Тошкентда ер усти ҳалқа метро йўлида поездининг илк ҳаракатланишидан видеолар эълон қилинди.\nЭслатиб ўтамиз, ҳозирда Тошкент метроси қурилишида 3 та лойиҳа амалга оширилмоқда.\nШундан узунлиги 6,8 километр, умумий қиймати – 170,1 млн АҚШ доллари бўлган Сергели линияси 2019 йил охирига қадар қуриб фойдаланишга топширилиши маълум қилинган эди.\nУчинчи лойиҳа бу ер усти метро ҳалқа йўли қурилиши бўлиб, унинг умумий узунлиги 54,8 километрни ташкил этади. 2017-2021 йилларга мўлжалланган лойиҳа олти босқичда амалга оширилади. Ушбу метро линиясида 35 та бекат қурилади.\nер усти халқа йўли Тошкент метроси


Агар тезлик билан давом этаётган тарқалишни тўхтатмаса, инфекция авж олиши Европадаги соғлиқни сақлаш тизимини яна инқироз ёқасига олиб келиб қўяди, дея қайд этади БССТ\nТОШКЕНТ, 26 июн — Sputnik. Коронавирус инфекцияси шиддат ила тарқалаётган 11та мамлакат рўйхати шакллантирилди. Улар орасида Марказий Осиё мамлакатлари ҳам бор. Бу ҳақда Бутунжаҳон соғлиқни сақлаш ташкилоти Европа минтақавий бюроси директори Ханс Клюгенинг докладида айтилган.\n"Мамлакатлар чораларга тузатишлар киритаётган бир неча ҳафта давомида мен инфекция қайта авж олиши хавфи ҳақида гапирган эдим. Европанинг айрим мамлакатларида бу хатар реал тус олди - 30та давлат ва ҳудудларда охирги икки ҳафта давомида янги ҳолатлар сони ортди. Шу давлатларнинг 11тасида касалликнинг шиддат ила юқиши тарқалишни кенгайтирди. Агар буни тўхтатмаса, бу авж олиш яна Европа соғлиқни сақлаш тизимини инқироз ёқасига олиб келиб қўяди", - деди Клюге.\nКлюге томонидан кўрсатилган 11та давлат рўйхатига Арманистон, Швеция, Молдова, Шимолий Македония, Озарбайжон, Қозоғистон, Албания, Босния ва Герцеговина, Қирғизистон, Украина ва Косово киритилди.


ҚОНУН ИЖОДКОРЛИГИ ЖАРАЁНИДА - Ўзбекистон овози газетаси\nҚОНУН ИЖОДКОРЛИГИ ЖАРАЁНИДА\nсиёсий партияларнинг таъсири кучаймоқда\nМаълумки, яҚинда «Ўзбекистон Республикаси Олий Мажлиси Қонунчилик палатасининг Регламенти тЎҒрисида»ги Ўзбекистон Республикаси Қонунига Ўзгартиш ва ҚЎшимчалар киритиш ҲаҚида»ги Қонун Қабул Қилинди.\nМазкур қонун орқали Олий Мажлис Қонунчилик палатасининг Регламентига қонун ижодкорлигини такомиллаштириш, бу жараёнда фракциялараро рақобат муҳитини кучайтиришга қаратилган ўзгартиш ва қўшимчалар киритилди. Хусусан, қонун лойиҳаларини кўриб чиқиш учун қабул қилиб олиш тартиби янада такомиллашди, қонун лойиҳаларини Қонунчилик палатасида кўриб чиқишнинг барча босқичларида сиёсий партиялар фракциялари фаол иштирокининг процессуал механизми мустаҳкамлаб қўйилди.\nПарламент қуйи палатасидаги ЎзХДП фракциясининг навбатдаги йиғилишида Олий Мажлис Қонунчилик палатаси Регламентига киритилган ўзгартиш ва қўшимчалардан келиб чиқадиган вазифалар, уларни амалга ошириш масалалари муҳокама қилинди. Олий Мажлис Қонунчилик палатаси муҳокамасига киритилаётган қонунлар лойиҳаларини ва бошқа норматив-ҳуқуқий ҳужжатлар лойиҳаларини кўриб чиқишни ташкил этиш бўйича Мувофиқлаштирувчи гуруҳ тўғрисидаги Низом лойиҳаси кўриб чиқилди.\nЙиғилишда Ўзбекистон ХДП Марказий Кенгаши раиси Ҳотамжон Кетмонов иштирок этиб, давлат ва жамият бошқарувини демократлаштириш жараёнларида сиёсий партияларга яратиб берилаётган кенг имкониятлардан самарали фойдаланиш, бу борада масъулиятни кучайтириш талаб этилаётганини таъкидлади. Ислоҳотларнинг ижтимоий самарадорлигини оширишга таъсир кўрсатиш, шу орқали партия дастурий мақсадларига эришишда барча даражадаги депутатлик гуруҳлари фаоллигини ошириш муҳим вазифа эканига эътибор қаратди.\nТаъкидлаш керакки, юқоридаги қонун билан парламент қуйи палатасига киритиладиган ҳужжатлар лойиҳаларини тақсимлашнинг ошкора механизми белгиланди. Яъни, энди қонун лойиҳасини кўриб чиқиш учун масъул қўмитани Қонунчилик палатасининг Кенгаши ўз мажлисида бамаслаҳат белгилайди. Бу ўзгартиш қонун лойиҳаларини парламент муҳокамасига тайёрлаш жараёнини жадаллаштириш, қўмиталар иш фаолиятини янада мувофиқлаштиришга хизмат қилади.\nЭндиликда Қонунлар лойиҲалари масъул ҚЎмита билан бирга фракциялар (депутатлар гуруҲлари)га Ҳам юборилади. Қонунлар Ҳамда бошҚа норматив-ҲуҚуҚий Ҳужжатлар лойиҲаларини фракциялар масъул ҚЎмита билан бир ваҚтда кЎриб чиҚади. Масъул ҚЎмита уларнинг фикрлари ва таклифларисиз Қонун лойиҲаси юзасидан Ўз хулосасини чиҚариш ҲуҚуҚига эга эмас.\nҚонунчилик палатаси мажлисларида қонун лойиҳаларини кўриб чиқиш пайтида (биринчи ва кейинги ўқишларда) маърузачи фракциялар (депутатлар гуруҳлари)нинг фикр ва таклифларини албатта депутатлар эътиборига ҳавола этади. Муҳокамаларда мазкур фикр ва таклифлар албатта инобатга олинади.\nОлий Мажлис Қонунчилик палатасидаги Ўзбекистон ХДП фракцияси раҳбари Улуғбек Вафоев қонун ижодкорлигининг барча босқичларида фракцияларнинг роли кучайиб, таклифларини қонун лойиҳаларида акс эттириш имконияти янада кенгайгани фракция учун муҳим аҳамият касб этишини алоҳида қайд этди. Бу ЎзХДП дастурий мақсадларини амалга ошириш, электорат манфаатлари ҳимоясини таъминлаш бўйича фракциянинг масъулияти, айтиш мумкин бўлса, мажбуриятини ҳам кучайтирганини таъкидлади.\nҚонунлар лойиҲалари бЎйича фракциялар томонидан киритилган Ҳар бир фикр ва таклифнинг мажбурий тартибда Ҳисобга олиниши Ўз нуҚтаи-назарини ишлаб чиҚишда фракциядан катта масъулият талаб этади. Чунки эндиликда фракциялар билдирган фикр ва таклифлар ялпи мажлисда, шунингдек, оммавий ахборот воситаларида эълон Қилинади. Уларнинг Қонун лойиҲаларида акс этиши ёки Қабул Қилинмаслиги сабаблари таҲлил Қилинади.\nЎзХДП фракцияси қонун ижодкорлигини такомиллаштиришнинг бундай амалиётини тўғри, деб билади ва уни амалга оширишда фаол қатнашади.\nФракция 2012 йилдаги ўз фаолиятини, шунингдек, Олий Мажлис Қонунчилик палатасида қонун лойиҳаларини муҳокама этиш амалиётини танқидий таҳлил қилди. Депутатлар қайд этганидек, парламентда қонун ижодкорлигини такомиллаштириш, фракциялараро рақобат муҳитини кучайтириш янги босқичга чиқмоқда. Бугунги кунда сиёсий партияларнинг парламентдаги ўз фракциялари орқали электорат манфаати, партия дастурий мақсадлари ва вазифаларини тўлиқ амалга ошириш имкониятлари қонунчилик билан янада мустаҳкамланди. Яъни, Қонунчилик палатасида қонунлар лойиҳалари кўриб чиқилишининг барча босқичларида фракция иштирокининг процессуал механизми белгиланди. Бу, хусусан, ЎзХДП фракциясига қонун лойиҳаларини электорат манфаатлари ҳимояси нуқтаи-назаридан чуқур муҳокама қилиш, бунда партия экспертлари, маҳаллий Кенгашлар депутатлари, электорат вакиллари ва кенг жамоатчилик фикрини ҳар томонлама ҳисобга олиш имконини беради.\nҚонунга мувофиқ, Қонунчилик палатаси Кенгаши ҳузурида қонун лойиҳалари ва бошқа норматив-ҳуқуқий ҳужжатлар лойиҳаларининг кўриб чиқилишини ташкил этиш бўйича Мувофиқлаштирувчи гуруҳ тузилади. Унинг таркиби Қонунчилик палатаси девони ходимларидан иборат бўлади. Мазкур гуруҳ Қонунчилик палатасига киритилган қонун ва бошқа меъёрий-ҳуқуқий ҳужжатлар лойиҳаларининг рўйхатини юритиши (ҳисобга олиши) ҳамда улар кўриб чиқилишининг барча босқичларини кузатиб, мувофиқлаштириб бориши керак.\n— Мувофиқлаштирувчи гуруҳ тўғрисидаги Низом лойиҳасида белгиланишича, Олий Мажлис девонининг бирор-бир партияга мансуб бўлмаган ходимларидан тузилган мазкур гуруҳ қонун лойиҳалари муҳокамаларининг барча босқичларида холис ва адолатли кузатувни таъминлайди. Қонун лойиҳалари бўйича, аъзолари сонидан қатъий назар, барча фракциялар, Экоҳаракат депутатлик гуруҳининг фикр ва таклифлари, позицияси инобатга олиниши, айниқса, ЎзХДП фракцияси учун ўта муҳим аҳамият касб этади.\nФракциямиз фикрига кЎра, бундай тизим ижтимоий муносабатлар марказда ва жойларда чуҚур Ўрганилишини, аҲоли таклифлари тизимлаштирилиши Ҳамда ишчи гуруҲларда партия экспертлари билан бирга муҲокама этиб борилишини таҚозо этади. Бу аҲолининг депутатлар орҚали давлат бошҚарувида иштирок этиш тамойили амалга ошишининг Ҳам муҲим кафолатларидан бири бЎлади.\nАлишер СодиҚов, Олий Мажлис Қонунчилик палатаси депутати, ЎзХДП фракцияси аъзоси:\n– Қонунлар лойиҳаларини муҳокама қилиш жараёнларининг такомиллашиши партия дастурий мақсадларини амалга ошириш, аҳолининг ижтимоий ҳимояга муҳтож қатлами манфаатини ҳимоя қилишда фракциямиз ҳуқуқларини мустаҳкамламоқда. Биз ундан самарали фойдаланиб, ислоҳотларнинг ижтимоий йўналтирилганлик даражасини ошириш, шу орқали ижтимоий барқарорликни янада мустаҳкамлашга қаратиладиган таклифларимизни қонунларда акс эттириш бўйича қўшимча имкониятга эга бўлдик.\nШунинг учун фракция Мувофиқлаштирувчи гуруҳ тўғрисидаги Низом лойиҳасини атрофлича муҳокамадан ўтказди. Фракция аъзолари, аввало, унинг муҳимлиги ва долзарблигини таъкидлаб, мазкур ҳужжатни концептуал жиҳатдан қўллаб-қувватлади. Шу билан бирга, Низом лойиҳасини қонунда белгиланган меъёрлар асосида янада такомиллаштириш кераклигига эътибор қаратди.\nТаъкидланганидек, эндиликда фракция қонун лойиҳалари бўйича ўз позициясини нафақат ялпи мажлисларда, балки қўмиталардаги муҳокамаларда ҳам янада фаол иштирок этади.\nЎзХДП фракцияси қонун лойиҳалари муҳокамаларида партия электорати манфаатларини албатта ҳисобга олиш, дастурий вазифаларни амалга ошириш билан бевосита боғлиқ позицияларни ишлаб чиқиш ва уларни қатъий ҳимоя қилиш зарурлигини қайд этди.\nЙиғилишда қатнашган партия Марказий Кенгаши масъул ходимлари ва экспертлари, «Истиқбол» ёшлар қаноти фаоллари қонун ижодкорлиги жараёнида фракция фаолиятининг кучайиши, электорат манфаатини ҳимоя қилишда бунинг аҳамияти ҳақида ўз фикр-мулоҳазаларини билдиришди.\nШулар асосида мажлисда ЎзХДП фракцияси томонидан «Ўзбекистон Республикаси Олий Мажлиси Қонунчилик палатасининг Регламенти тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонундан келиб чиқадиган вазифаларни бажариш бўйича зарур чоралар дастури қабул қилинди.\nУнда қонун лойиҳалари ҳамда Давлат бюджети лойиҳалари фракцияда кўриб чиқилиши тартибларини ишлаб чиқиш ва қабул қилиш кўзда тутилган. Шу билан бирга, дастурда фракция фаолиятига доир ички ҳужжатларни такомиллаштириш, қонун лойиҳалари муҳокамаларида фракция ҳар бир аъзосининг фаол иштирокига эришиш масалалари ҳисобга олинган.\nДастурни самарали амалга ошириш мақсадида фракция аъзолари ва партия экспертлари орасидан ишчи гуруҳлари тузилди.


«Чегаралар очиқ бўлиши керак». Мирзиёев ва Атамбоев «соатларни мослашди»\n16:20 / 09.06.2017\nШҲТнинг Остона саммити доирасида Шавкат Мирзиёев ўзи учун ажратилган қароргоҳда Қирғизистон Республикаси президенти Алмазбек Атамбоев билан учрашди.\nЎзбекистон раҳбари Қирғизистон президенти билан бу галги учрашуви икки давлат ўртасидаги алоқаларни янада мустаҳкамлаш, ҳамкорлик алоқаларни кенгайтиришда муҳим босқич бўлиши, Самарқанддаги учрашувда эришилган келишувларни мазмунан бойитишини таъкидлади.\nШавкат Мирзиёевнинг айтишича, «Самарқандга ташрифдан кейин томонлар исталган вақтда соатларни солиштириб олиш имкониятига эга бўлади».\n«Бугунги соатларни солиштириб олиш шуни билдирадики, бизнинг барча соҳалардаги муносабатларимиз ривож топмоқда. Товар айланмаси ҳажми сезиларли даражада ўсган, чегара ҳудудларимиздаги алоқалар мустаҳкамланган. Сиз билан қаерда учрашсак, биз фақат олдинга ҳаракатланганмиз», деган Шавкат Мирзиёев.\nЎзбекистон президенти кейинги пайтларда икки давлат ўртасидаги алоқалар сезиларли даражада фаоллашганини таъкидлаган.\n«Агар биз корхоналаримиз ҳамжамиятини тузсак, улар кўп ишларни амалга ошириши мумкин. Жиддий ютуқларга эришамиз. Энг асосийси, биз ўртамизда чегаралар бўлишини истамаймиз. Бизда очиқ чегаралар бўлиши керак», — деган Ўзбекистон президенти.\n«Ўзбекистон ва Қирғизистон чегараси икки қардош халқ манфаати йўлидаги тинчлик ва дўстлик чегараси бўлиши керак», — деган Қирғизистон президенти Алмазбек Атамбоев.\nШавкат Мирзиёев ШҲТ саммити


Ўзбекистон Президенти БМТ Бош Ассамблеясининг 76-сессиясида муҳим ташаббусларни илгари сурди - Huquq.uz\n09:00 - 22.09.2021\n76-сессиянинг раиси Абдулла Шаҳид раиси бошчилигида ўтказилаётган мунозараларнинг биринчи кунида БМТ Бош котиби Антониу Гутерриш, аъзо давлатлар етакчилари – Америка Қўшма Штатлари Президенти Жо Байден, Хитой Халқ Республикаси Раиси Си Цзиньпин, Бразилия Федератив Республикаси Президенти Жаир Болсонару, Эрон Ислом Республикаси Президенти Иброҳим Раиси, Корея Республикаси Президенти Мун Чжэ Ин, Туркия Республикаси Президенти Режеп Таййип Эрдоған, Польша Республикаси Президенти Анджей Дуда, Миср Араб Республикаси Президенти Абдулфаттоҳ ас-Сиси, Қатар Давлати Амири шайх Тамим бин Ҳамад Ол Соний ҳамда Америка, Европа, Осиё ва Африканинг бошқа давлатлари раҳбари иштирок этмоқда.\n– Тинчлик, хавфсизлик ва барқарор тараққиётга трансмиллий таҳдидлар тобора кучаймоқда, иқлим жадал ўзгармоқда, оммавий миграция оқимлари кўпаймоқда, анъанавий қадриятлар завол топмоқда.\nЖаҳон тақдири билан боғлиқ ушбу муҳим жараёнларда aйнан Бирлашган Миллатлар Ташкилоти ўзининг етакчилик ролини янги мазмун ва сифат билан давом эттириши зарур. Биз Бош котибнинг халқаро муносабатлар тизимида ҳамжиҳатлик ва бирдамликни мустаҳкамлаш, ташкилот фаолиятининг самарадорлигини ва шаффофлигини оширишга қаратилган ҳаракатларини қўллаб-қувватлаймиз, – деди Ўзбекистон етакчиси.\n– Биз пандемияларга қарши самарали курашда вакцинация натижаларини халқаро миқёсда тан олиш жараёнларида Жаҳон соғлиқни сақлаш ташкилотининг мувофиқлаштирувчи ролини янада кучайтириш тарафдоримиз. Ўзбекистон Республикасининг ташаббуси билан ишлаб чиқилган ва Бош Ассамблеянинг расмий ҳужжати сифатида тарқатилган Пандемиялар даврида давлатларнинг ихтиёрий мажбуриятлари тўғрисидаги Кодекс бизнинг бу борадаги амалий ҳиссамиздир, – дея давом эттирди Президент.\n– Инсон ҳуқуқлари, эркинликлари ва қонуний манфаатларини таъминлаш ҳамда ҳимоя қилиш демократик ислоҳотларимизнинг асосини ташкил этмоқда. Сўз ва оммавий ахборот воситалари, дин ва виждон эркинлигини, гендер тенгликни, миллатлараро тотувликни таъминлаш борасида қатъий қадамлар ташланмоқда, – деди Президент.\n– Асосий мақсадимиз – 2030 йилга бориб аҳоли жон бошига тўғри келадиган даромадлар миқдори бўйича “даромади ўртачадан юқори бўлган давлатлар” қаторига киришдир. Бу режамиз Бирлашган Миллатлар Ташкилотининг 2030 йилгача бўлган Барқарор ривожланиш мақсадлари руҳига уйғун эканини таъкидлаш лозим, – деди Ўзбекистон етакчиси.\n– Бизнинг асосий мақсадимиз – Марказий Осиёни фаровон ва барқарор ривожланаётган, ишонч ва дўстлик маконига айлантиришдир. Бунинг учун биз қўшни ва ёндош минтақалар билан ўзаро алоқаларни кучайтиришга устувор аҳамият қаратмоқдамиз, – деди Ўзбекистон етакчиси.\n– Бу давлатда тинчлик ва осойишталик ўрнатилишидан нафақат биз, қўшни мамлакатлар, балки бутун дунё манфаатдордир. Ҳозирги қийин даврда Афғонистонни яккалаб, уни муаммолар гирдобига ташлаб қўйиш мумкин эмас. Афғон масаласида Бирлашган Миллатлар Ташкилотининг таъсири ва овози ҳар қачонгидан ҳам кучлироқ янграши лозим, – деб таъкидлади Президент.\n– Бу нафақат бугунги, балки келажак авлодлар олдидаги эзгу инсоний бурчимиздир, – деди Шавкат Мирзиёев.\n– Ассамблея иштирокчилари Орол денгизининг қуриши натижасида юзага келган, экологик офат маркази бўлган, Оролбўйи минтақасидаги оғир вазият билан бевосита танишиш ва зарур хулосалар чиқариш имкониятига эга бўладилар. Бундан ташқари, атроф-муҳит бўйича Ассамблеяда Бирлашган Миллатлар Ташкилотининг янги экологик сиёсати асосларини ташкил этишга қаратилган Бутунжаҳон экология Хартиясини ишлаб чиқиш ташаббусини илгари сурмоқчимиз, – деди Ўзбекистон етакчиси.\nМақсадимиз – одамларни рози қилиш, аҳоли жон бошига даромадни кўпайтириш\n10:50 - 08.10.2021\nМаънавий носоғлом оила — жамият кушандаси\n12:30 - 30.09.2021\n18:00 - 29.09.2021\nБиттани тўртта қилиб кўрадиганлар\n16:00 - 29.09.2021\n“Юқоридаги акаларим қизингизга кўмаклашмоқчи…”\n14:30 - 29.09.2021


«Pfizer» вакцинаси синовларида қатнашган 6 киши вафот этди\n09.12.2020 | 10:52\nАмериканинг «Pfizer» ва Германиянинг «BioNTech» компаниялари томонидан биргаликда ишлаб чиқилган вакцина синовларида олти киши вафот этди. Бу ҳақда АҚШ Озиқ-овқат ва фармацевтика идораси (ФДА) веб-сайтида чоп этилган ҳужжатга таяниб, «ТАСС» хабар берди.\n«Ҳисобот даврида олтита ўлим қайд этилди (эмланган гуруҳида икки, плацебо гуруҳида тўртта ўлим)», дейилади 10 декабрь кунига режалаштирилган ФДА йиғилиши учун тайёрланган ҳужжатда. Қайд этилишича, вакцина олган гуруҳда атеросклероз ва семириш билан касалланган битта кўнгилли препаратнинг биринчи дозасидан уч кун ўтгач вафот этган. Бошқа иштирокчи иккинчи дозани қабул қилганидан 60 кун ўтгач, юрак хуружига учраган ва уч кундан кейин унинг ўлими қайд этилган.\nШунингдек, плацебо гуруҳида қон-томир ва юрак хуружидан икки киши вафот этган, яна икки нафар иштирокчининг ўлими сабаби аниқланмаган. Ўлганларнинг ярми 55 ёшдан ошган кексалар бўлган.\nМаълумот учун, фирмалар раҳбариятга тегишли аризани 20 ноябрь куни топширган эди. Озиқ-овқат ва фармацевтика идораси (ФДА) эса «Pfizer» ва «BioNTech» вакцинасини тасдиқлаш бўйича йиғилишни 10 декабрга режалаштирган эди.\nАввалроқ коронавирусга қарши «Pfizer» вакцинасини дунё мамлакатларига тарқатиш бошлангани ҳақида хабар берилган эди. Шундан сўнг Озиқ-овқат ва фармацевтика идораси «Pfizer» томонидан яратилган COVID-19ʼга қарши вакцинанинг самарадорлиги 95 фоиз эканини тасдиқлаган.


Тўрақўрғон туманининг Порлоқ қишлоғида аҳоли ва газ идораси ишчилари билан бўлган жанжал ҳақида шу қишлоқда яшайдиганлардан бири Озодликка хабар қилди:\n“Кеча, 8 май куни бир гуруҳ газчилар қишлоққа келиб, ҳеч ким билан маслаҳатлашмасдан газ қувурларини кесишни бошлади. Одамлар чиқиб, “ҳой нега кесяпсизлар, бундан газ келадику”, деса, “сизларнинг ишингиз бўлмасин, бу ҳокимнинг қарори, бошқа бу қишлоққа газ берилмайди”, дейишди. Кейин одамлар кўпайиб, ўртада катта жанжал бўлди ва ахийри усталар кесишни тўхтатиб, қайтиб кетишди”, деб ёзди тўрақўрғонликлардан бири.\nПорлоқ қишлоғида истиқомат қиладиган одамлардан бири 9 май куни Озодликка бу ҳақда гапирар экан, газчилар билан аҳоли ўртасида қаттиқ жанжал бўлганини айтди:\n- Аёллар, қизлар, эркаклар, чамаси 50 кишидан зиёд одам чиқиб, қувурларни кесманглар, деб талаб қилишди. Лекин газчиларнинг Ботир исмли бир раҳбари бор экан, уятли сўзлар билан маҳалламиз котибини сўкди. Мен чидаб туролмай порталга арз қиламан десам, “хоҳлаган жойингга бор, бу ҳокимнинг қарори, барибир кесамиз”, деди. Лекин, халқ бўш келмади, кесгани қўймади. Қувурларни беш жойидан кесган экан, кейин ташлаб кетишди. Биз ўзимиз яна пайвандчи топиб, қувурларни жойига улаб чиқдик, деди порлоқлик бу одам.\nСуҳбатдош, маҳаллада 30 дан ортиқ оила газдан фойдаланишини ва барча тўловларни ҳисоблагич бўйича ўз вақтида тўлаб келганини айтади:\n- Бу газ қувурларига 21 йил бўлди. Ўша пайтда биров молини, биров товуғини сотиб, халқнинг пулига бу қувурлар тортилган эди. Газ босими пастлиги сабаб, қишлоқдаги баъзи хонадонлар ортиқча пул тўламайлик деб, ўзларининг ихтиёри билан газларини узишган. Лекин 30 хонадонда газ ёнарди. Энди эса шундан ҳам маҳрум қилишмоқчи. Кўпчилик ипак қурти боқилаётган уйларни газда иситяпти, дейди суҳбатдош.\nТўрақўрғон тумани газ таъминоти идорасининг эксплуатация бўлими бошлиғи Эргашали Ғиёсов, аҳолининг норозилигидан сўнг қувурларни кесиш ишлари тўхтатилганини тасдиқлади:\n- Биз халққа газ етказиб беролмаяпмиз. Ҳисоблагичдан олган газимиз трубани ичида қаерлардадир йўқ бўлиб кетяпти. Туман марказидан 5-6 километрдан наридаги қишлоқларнинг газ қувурларини бир бошдан узяпмиз. Газ кам бўлгани учун сўрғич қўйиб тортиб олишяпти ва бунинг ортидан кўнгилсиз воқеалар ҳам содир бўляпти. Шунинг учун уларни узиб, баллонли газга ўтказиш тўғрисида вилоят ҳокими ва “Ўзтрансгаз”нинг буйруғи бор, деди Тўрақўрғон тумани газ таъминоти идорасининг экплуатация бўлими бошлиғи Эргашали Ғиёсов.\nЎзбекистонда газ ва электр энергияси тақчиллиги боис, аҳолининг у ёки бу шаклда норозилик билдириш ҳолатлари баъзан кузатилиб турилади.\nЖиззах вилоятининг Ғаллаорол туманидаги Тошкент-Термиз автомагистрали яқинидаги қишлоқларда яшайдиган қарийб 200 нафар аёл ўтган йилнинг 24 ноябрь куни автомобиль йўлини тўсган эди. Газ ва электр йўқлигидан шикоят қилган аёллар бир соат давомида йўлнинг икки томонини беркитиб, масъул амалдорлардан бу муаммони ҳал қилиб беришни талаб қилган.\nЖумладан, 2012 йилнинг 17 декабрида Самарқанд вилоятининг Булунғур туманидаги Самарқанд маҳалласида истиқомат қиладиган юзга яқин аёл17декабр куни эрталаб автомобилларнинг эски шиналарини Тошкент-Самарқанд автомагистралига думалатиб, йўлни тўсган эдилар.


23:35 / 22.05.2017\nАҚШнинг биринчи хоними Мелания Трамп Тель-Авив аэропортида ўз турмуш ўртоғи Дональд Трампнинг қўлини ушлашдан бош тортгани ОАВ диққатидан четда қолмади. Newsweek шу ҳақида хабар берди ва мавзуга оид видео билан бўлишди.\nМуаллифларнинг ёзишича, нима учун биринчи хоним президентнинг қўлини ушлашдан бош тортгани номаълум. Уларнинг тахминига кўра, парвоз вақтидаги турбулентлик Меланиянинг кайфиятига таъсир ўтказган бўлиши мумкин.\nНашрга кўра, видеокамералар объективига тушган воқеа ижтимоий тармоқларда кенг муҳокамага сабаб бўлган.\nТаъкидлаш жоизки, Мелания Трамп турмуш ўртоғининг АҚШ президенти сифатидаги илк хорижий ташрифида унга ҳамроҳлик қилмоқда. Жуфтлик ўтган ҳафта Саудия Арабистонида бўлди.\nаэропорт видео Тель-Авив Мелания Трамп


Легионерларимиздан дараклар: 1-турда юбилей голга муаллифлик!\nТарихий гол ва муҳим ғалаба. Россия Премьер-лигасининг янги мавсуми «Ростов» вакили Элдор Шомуродов учун жуда омадли бошланди. Валерий Карпин шогирдлари илк тур ўйинини ўз майдонларида «Оренбург»га қарши ўтказиб, 2:1 ҳисобида зафар қучишди. Диққатга сазовор томони, «Ростов»нинг мавсумдаги дастлабки голи айнан терма жамоамиз ҳужумчиси ҳисобига ёзилди. Яна бир жиҳати, бу жамоанинг Россия чемпионати тарихидаги 500-голи бўлди. Умуман олганда, бошланғич таркибда майдонга тушган Элдор 82-дақиқагача фаол ҳаракатланди ва якунда ўз ўрнини захира вакилига бўшатиб берди. Дарвоқе, «Оренбург» сафидаги ҳамюртимиз Вадим Афонин ҳам асосий таркибда майдонга тушди. Ўйинда тўлиқ вақт тўп сурган ярим ҳимоячимиз 82-дақиқада ҳакам томонидан огоҳлантирилди. Шу ўринда айтиш жоиз, Шомуродов ўзи иштирок этган охирги 5та ўйинда айнан 5та гол урди. У ўтган ой Ўзбекистон миллий жамоаси сафида Сурия термасига қарши кечган ўртоқлик учрашуви (2:0)да «дубл»га эришганди. Элдор шунингдек, «Ростов» ва ЦСКА ўртасидаги мавсумолди учрашуви (2:1)да ҳам рақиб дарвозасини 2 марта нишонга олди. Шомуродов шунинг баробарида «Краснодар» (0:3) ҳамда «Ганновер» (1:2) билан назорат баҳсларида майдонни голсиз тарк этди. Виталий Денисовнинг янги клуби - «Рубин» эса тур учрашувини кеча Москвада «Локомотив»га қарши ўтказди.\nЧиройли ҳисоб. Хитой Суперлигасида чемпионлик учун курашаётган «Шанхай СИПГ» клуби 17-турда «Жиангсу Сайнти» меҳмони бўлиб, ортга чиройли ғалаба билан қайтди. Бутун вақт давомида тўлиқ ташаббусга эришган шанхайликлар Халк, Оскар ва Веи Жангнинг голлари эвазига 3:0 ҳисобини қайд этишди. «СИПГ»нинг бошланғич таркибидан жой олган Ўзбекистон миллий жамоаси сардори Одил Аҳмедов ҳам мазкур ғалабага ўз ҳиссасини қўшди. Тўғри, ҳамюртимиз 74-дақиқада захира футболчиси билан алмаштирилди. «Шанхай СИПГ» айни ҳолатда 43 очкога эга ва ҳамон турнир жадвалининг 3-ўрнида бормоқда. Аҳмедов жамоасидан олдинда «Пекин Гуоан» (45 очко) ва «Гуанжоу Эвергранд» (43 очко) бор.\nБой берилган имконият. Жанубий Корея чемпионати олий дивизионида ҳам ғолиблик учун кураш қизғин давом этмоқда. Таркибида Икром Алибоев тўп сураётган «Сеул» клуби ўтган ҳафта турнир жадвалида 1-ўринга кўтарилиб олиши мумкин эди. Бироқ пойтахтликлар аввалига ҳафта ўртасида «Чежу Юнайтед»га бас келолмадилар - 2:4. Жамоа ҳартугул, 21-тури доирасида «Инчхон Юнайтед» меҳмони бўлиб, ушбу йўқотиш ўрнини қоплади. Яъни сеулликлар сафарда 2:1 ҳисобида ғалаба қозониб, ортга муҳим 3 очко билан қайтишди. Терма жамоамиз ярим ҳимоячиси «Сеул»нинг ҳар икки учрашувида майдонда тўлиқ вақт давомида тиним билмади. Хуллас, «К»-лига 21-туридан кейин турнир жадвалининг юқори тиғизлик сақланиб турибди:\n1. «Чонбук Моторс» - 45 очко\n2. «Ульсан Хюндай» - 44 очко\n3. «Сеул» - 42 очко


Тожикистон миллий валютаси Moody's ва S&P агентликларининг мустақил рейтингларига эга бўлди\n19:30 / 29.08.2017\nMoody’s Investors Service ва S&P Global Ratings халқаро рейтинг агентликлари Тожикистон республикасига хорижий ва миллий валютада мустақил рейтингларни тақдим этди. Рейтер агентлиги шу ҳақда хабар қилмоқда.\nMoody’s Тожикистонга В3+ даражасини тақдим этди. S&P Global Ratings эса барқарор B- рейтингини тақдим этди. Иккала агентлик Марказий Осиёнинг энг кучсиз иқтисодиёти истиқболлари яхшиланаётганини қайд этишган.\nБугунги кунда 8,6 млн киши истиқомат қиладиган Тожикистонда 2016 йили ЯИМ жон бошига 800 доллардан ошган.\nМамлакат иқтисодиёти маълум даражада меҳнат муҳожирларининг жўнатмаларига боғлиқ. 2016 йилда Россия МБ маълумотига кўра, РФдан Тожикистонга пул ўтказмалари 1,8 миллиард (2015 йилда 2 млрд) долларга тушган. Бунга Россия рублининг қадрсизланиши ва иқтисодий пасайиши сабаб бўлди.\nШу билан бирга, Тожикистон сентябрь ойида 10 йиллик муддатга 500 миллион долларлик евробондлар чиқаришни режалаштирмоқда.\nМамлакат ташқи қарзининг умумий миқдори 2017 йил 1 июль ҳолатига кўра, 2,3 миллиард долларни ёки ЯИМнинг 35,8 фоизини ташкил этади.\nТожикистон шу йилнинг биринчи ярмида 84,56 миллион долларлик бюджет маблағини ташқи қарзни тўлашга сарфлаган. Шундан 66,03 миллион қарзнинг асосий қисми, 18,5 миллион доллар фоиз тўловларини ташкил этган.\nТожикистон Moody's S&P


Туғилган кун учун табриклар матни (Акага) — QWERT.UZ\nТуғилган кун учун табриклар матни (Акага)\nАзиз акажоним! Туғилган кунингиз муборак бўлсин! Ҳаётингиз дунёдаги энг ёрқин туйғуларга ва бахтли лахзаларга тўлсин! Сизнинг барча эзгу орзу-истакларингиз рўёбга чиқсин! Сизга ҳаёт сўқмоқларини қоқилмасдан муваффаққият билан босиб ўтишингизда ва бу йўл билан мақсад сари олға интилишингизда тилакдошман! Ўзингиз эришган ютуқларингизни қадрига етинг ва янада кўпроқ ғалабага эришиб, бахтиёрлик нашидасини суринг!\nТаваллуд айёмингиз қутлуғ бўлсин, азиз акажоним! Сизга мустахкам соғлик, омад ва фаровон турмуш кечириш бахти насиб этсин! Барча орзу-истакларингиз амалга ошсин, ақлли, эсли-хушли бўлиш йўлида йўлдан адаштирмасин! Келажакда доимо мард, жасур ва хақиқатгўй инсонлар қаторида бўлишингизда ва албатта бахтли-тахтли, тинч-тотув хаёт кечиришингизда тилакдошман!\nТаваллуд кунингиз муборак бўлсин! Хаётингиз барчага ибрат бўларли даражада бахтли лахзалардан иборат бўлсин! Сизга метин соғлик ва кўтаринки кайфият хамрох бўлсин! Юрагингиз тўридан жой олган инсонларни қадрлаш хисси Сизни асло тарк этмасин!\nҚадрли ва қимматли акажоним! Сизни туғилган кунингиз билан чин қалбимдан қутлайман! Хаёт йўлингиз доим нурли бўлсин, хаёт сўқмоқларида хеч қачон қоқилманг! Табассум юзингиздан хеч қачон аримасин, хар бир янги кун Сизга янги бахт ва омадлар келтирсин! Хаётнинг барча зиналарида олдинги маррада бўлишингизда ва метин ирода эгаси бўлишингизда тилкдошман!\nТаваллуд кунингиз муборак бўлсин, азиз акажон! Сизга фаровон хаёт, омад, мустахкам соғлик ва вафодор дўстлар даврасида бўлиш насиб этсин! Хар доим кучли инсонлар қаторида бўлишингиз — исбот талаб қилмайдиган аксиомага айлансин! Бахт қуши доимо елкангиздан ўрин олсин! Барча эзгу ният-мақсадларингиз амалга ошсин! Омад қуши Сизни йўлдошингиз бўлсин. Айёмингиз қутлуғ бўлсин!\nТуғилган кун учун табриклар матни (Укага)


Ҳаммаси 11 сонияда ҳал бўлади\nЖанубий Уэльс университети олимлари инсон мияси унинг ўзидан 11 сония олдинда «юришини» исботлаб беришди. Бу ҳақда «Scientific Reports» журнали ёзмоқда. Тадқиқот учун 14 нафар ...\nҳимоя қилиш тизими қисқа муддатли чора-тадбирларга эмас, балки инсонларни тақдир тақозоси билан тушиб қолган қийин вазиятдан олиб чиқиш ... аҳолининг мурожаатларига тўғридан-тўғри жавоб беришга, оддий инсонларнинг муаммоларини ўрганиб, уларни ҳал қилишга, юзма-юз мулоқот ...\nдастурчилари инсон саломатлигини баҳолайдиган ва унинг ўлими санасини айтиб бера оладиган алгоритм яратишди, деб хабар бермоқда «Nv.ua». «Medical Brain» ...\nинсон миясига неча терабайт маълумот сиғади?\nтадқиқотлар институти олимларининг сўнги маълумотларига кўра, инсон мияси ҳажми бунга қадар аниқланган натижалардан 10 баробарга кўп ... йил олдин бутун интернет ҳажми шунчага тенг дея баҳоланганди. инсон мияси ҳажмини аниқлаш учун олимлар каламушнинг гиппокамп тўқимасини ...\n100 ёшга киришнинг 9 сири (инфографика)\nқаритиш» — афсуски, ҳаммага ҳам насиб этавермайди. Бироқ инсон умри узайиб бораяпти, буни фактлар ҳам тасдиқлайди. Масалан, XX аср бошида инсоннинг ўртача умр кўриш давомийлиги 50 йил эди. Ҳозир Ўзбекистонда ... уйғотади. Инфографика: «Xabar.uz» Мутахассисларнинг фикрича, инсон 100 ёшга кириши учун қуйидаги 9 шартга амал қилиши керак экан: Ёшлик ...\nРақамли асрда инсоннинг ўрни қаерда?!\nтизимлар ва роботлар гарданига юкланмоқда. Бу яхши, аммо инсоннинг ўзи нима бўлади? Шу масалада кўп бош қотирган нуфузли Gartner ... ўз хулосаларини чиқарди. Улардан айримларига тўхталамиз. Яъни инсон-компютер мунобатлари қайси сценарийда ривожланишига разм соламиз. Соғ ...\nинсон танасига жойлаштириш мумкин бўлган дисплей ихтиро қилинди\nуниверситети ходимлари инсон терисига осон ёпиштириш мумкин бўлган ултра юпқа дисплейни яратди. У 16х24 қийматдаги светодиодлардан ва махсус чўзилувчан ўтказувчилардан ...


Исроил Сурия ҳаво мудофаа тизимларини яксон этиш билан таҳдид қилди\n19:57 / 19.03.2017\nИсроил мудофаа вазири Авигдор Либерман Сурия яҳудийлар давлати самолётларига қарата ўт очган тақдирда, мамлакат ҳаво мудофаа тизимларига ҳужум қилиш билан таҳдид қилди. "Коль Исраэль" радиостанцияси унинг сўзларини келтирди.\nЖума кунга ўтар кечаси Исроил ҳарбий-ҳаво кучлари Сурия ҳудудларидаги мақсадларга ҳужум қилди, шундан сўнг ердан туриб ўққа тутилди.\nСурия армияси қўмондонлиги ҳаво мудофааси рейдида иштирок этган самолётлардан бирини уриб туширишга муваффақ бўлганини маълум қилди.\nИсроилликлар ўзларининг йўқотишга учраганини инкор қилиб, ракетага қарши мудофаа тизими Сурия ракеталаридан бирини қўлга олганини айтишмоқда. Зарб мақсади сифатида Сурияда президент Башар Асад томонида жанг қилаётган Ливаннинг "Ҳизбуллоҳ" ҳаракати жангариларининг қуролли устуни келтирилмоқда.\nСурия Исроил ҲҲК самоёлт


Мустақиллик муносабати билан Бухорода 16 маҳбуснинг жазоси енгиллаштирилди\n18 январ 2021, Тошкент вақти: 16:43\nМустақилликнинг 28 йиллиги муносабати билан Бухорода 15 нафар маҳкумнинг жазоси енгиллаштирилди, бир нафар маҳбус озод этилди. Бу ҳақда «Дарё» нашри хабар берди.\nХабарда айтилишича, Бухородаги 1-сонли жазони ижро этиш колониясида сайёр суд мажлиси бўлиб ўтган ва унда 15 нафар маҳбус манзил-колонияга ўтказилган. Бир маҳбус озод этилди. Уларнинг барчаси жазо муддатининг асосий қисмини ўтаб бўлган. Суд уларнинг “қилмишидан чин кўнглидан пушаймонлигини инобатга олган”.\n“Манзил-колонияда маҳкумлар соқчисиз, эркин ва фуқаролар кийимида юриши, чекланмаган миқдорда телефон орқали сўзлашиши, муассаса бошлиғи қарорига биноан манзил-колония ҳудудида ёки ундан ташқарида оиласи билан алоҳида яшашига рухсат берилиши ҳам мумкин”, дейилади хабарда.\nАввалроқ Президент Шавкат Мирзиёев Мустақилликнинг 28 йиллиги муносабати билан 65 нафар маҳкумни афв этиш тўғрисидаги фармонни имзолагани хабар қилинган эди.


«Aliexpress»да «Xiaomi»нинг ҳали тақдимоти ўтказилмаган смартфони...\n07.05.2018 16:35 0 1627\nХитойнинг «GoldWay» дўкони «Xiaomi Redmi S2» смартфони учун буюртмаларни қабул қилишни бошлаб юборди. Қизиғи, янги гаджетнинг ҳали тақдимоти бўлиб ўтмаган. Смартфон 10 май куни тақдим этилиши режалаштирилган, деб хабар беради «NV.ua».\nСотувчининг таъкидлашича, «Xiaomi Redmi S2»га «Qualcomm Snapdragon 625» процессори, 3 гигабайт тезкор хотира ва 32 гигабайт ички хотира ўрнатилади. Шунингдек, қурилма экрани томонлар нисбати 18:9 бўлган 5,99 дюймни ташкил этади. Асосий камераси 12+5 мегапикселлга, фронтал камераси 16 мегапикселлга тенг.\nДўкон саҳифасида «Xiaomi Redmi S2» учта рангда тақдим этилади — кулранг, пуштиранг ва олтинранг.\nСмартфонни ҳозирнинг ўзида 170 доллар эвазига буюртма қилиш мумкин. Етказиб бериш муддати 41—53 кун оралиғида.\nГаджет ўз ўлчамлари билан «Redmi 5 Plus»га жуда ўхшаб кетади, бироқ «Redmi S2»га металл корпус ўрнатилади. Аккумулятор сиғими эса 3080 мА/соатни ташкил этиши кутилмоқда. «Redmi S2» смартфони «Android 8.1 Oreo» операцион тизимида ишлайди.\nсмартфон Aliexpress Xiaomi Redmi S2\nТехнология 09/01, 11:22